ΑΔΑ:63ΕΙΩΨΑ-ΔΝΥ

ΕΘΝΟΣΗΜΟ 

**ΕΛΛΗΝΙΚΗ ΔΗΜΟΚΡΑΤΙΑ** Άρτα:26-06-2017 **ΝΟΜΟΣ ΑΡΤΑΣ** Αρ. Πρωτ.: 23558 **ΔΗΜΟΣ ΑΡΤΑΙΩΝ**

**ΠΕΡΙΛΗΨΗ ΔΙΑΚΗΡΥΞΗΣ ΣΥΝΟΠΤΙΚΟΥ ΔΙΑΓΩΝΙΣΜΟΥ**   
**ΓΙΑ ΤΗΝ ΠΕΡΙΣΥΛΛΟΓΗ ΚΑΙ ΠΕΡΙΘΑΛΨΗ ΑΔΕΣΠΟΤΩΝ ΖΩΩΝ ΣΥΝΤΡΟΦΙΑΣ**

Ο ΔΗΜΑΡΧΟΣ ΑΡΤΑΙΩΝ

Διακηρύσσει συνοπτικό μειοδοτικό διαγωνισμό με σφραγισμένες προσφορές για την **περισυλλογή και περίθαλψη αδέσποτων ζώων συντροφιάς** για τις ανάγκες του Δήμου έτους 2017, με κριτήριο κατακύρωσης την πλέον συμφέρουσα από οικονομική άποψη προσφορά **βάσει τιμής** (χαμηλότερη τιμή) για το σύνολο των εργασιών κάθε ομάδας, συνολικής προϋπολογισθείσης αξίας **13.113,00 €** συμπεριλαμβανομένου του ΦΠΑ.

Ο διαγωνισμός θα γίνει στο γραφείο της τοπικής οικονομικής ανάπτυξης γεωργίας, κτηνοτροφίας και αλιείας του Δήμου Αρταίων στην Περιφερειακή Οδό & Αυξεντίου 1ος όροφος την **Δευτέρα 10-07-2017 και ώρα 11:00 π.μ.** **έως 11:30 π.μ.,** κατά την οποία λήγει η προθεσμία παραλαβής των προσφορών και αρχίζει η διαδικασία της αποσφράγισης, ενώπιον αρμόδιας Επιτροπής. Οι προσφορές μπορεί να αποστέλλονται στην υπηρεσία με οποιοδήποτε τρόπο και παραλαμβάνονται με απόδειξη, με την απαραίτητη όμως προϋπόθεση ότι αυτές θα περιέρχονται στην υπηρεσία πριν την καταληκτική ημερομηνία και ώρα του διαγωνισμού.

Αντίγραφα της διακήρυξης για τη συμμετοχή στο διαγωνισμό και πληροφορίες γι' αυτόν παρέχονται κατά τις εργάσιμες ημέρες και ώρες, από το γραφείο τοπικής οικονομικής ανάπτυξης γεωργίας, κτηνοτροφίας και αλιείας του Δήμου Αρταίων, (αρμόδιος υπάλληλος: Πετσιμέρης Άγγελος, τηλ.2681362243), καθώς και από την ιστοσελίδα του Δήμου [www.arta.gr](http://www.arta.gr).

Ο ΔΗΜΑΡΧΟΣ ΑΡΤΑΙΩΝ

ΧΡΗΣΤΟΣ Κ. ΤΣΙΡΟΓΙΑΝΝΗΣ

ΑΔΑΜ:17PROC001587326

6-ETHNOSHMO_BW 

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΡΤΑΣ**  **ΔΗΜΟΣ ΑΡΤΑΙΩΝ** | Άρτα 26-06-2017  Αρ. Πρωτ. 23556 |

**ΔΙΑΚΗΡΥΞΗ ΣΥΝΟΠΤΙΚΟΥ ΔΙΑΓΩΝΙΣΜΟΥ**

**ΓΙΑ ΤΗΝ ΕΠΙΛΟΓΗ ΑΝΑΔΟΧΟΥ ΥΠΗΡΕΣΙΑΣ**

**Ο ΔΗΜΑΡΧΟΣ** **ΑΡΤΑΙΩΝ**

**δ ι α κ η ρ ύ σ σ ε ι**

τη με συνοπτικό διαγωνισμό επιλογή αναδόχου για τη διενέργεια της υπηρεσίας : «**Περισυλλογή και περίθαλψη αδέσποτων ζώων συντροφιάς**»

**Προϋπολογισμού 13.113,00 Ευρώ (με Φ.Π.Α. 24%)**,

που θα διεξαχθεί σύμφωνα με:

α) τις διατάξεις του Ν. 4412/2016 και ιδίως των άρθρων 116 και 117

β) τις διατάξεις τουάρθρου 209 του Ν.3463/2006

γ) την πίστωση με κωδικό 70-6162.003, η οποία ενισχύθηκε με το ποσό των 13.124,82€ για τις εργασίες με τίτλο : «Περισυλλογή και περίθαλψη αδέσποτων ζώων συντροφιάς», με αναμόρφωση προϋπολογισμού, όπως εγκρίθηκε με την αρ. 191/2017 (ΑΔΑ:6ΚΧΝΩΨΑ-21Ο) απόφαση Δημοτικού Συμβουλίου Δήμου Αρταίων.

δ) την υπ’ αριθ. 303/2017 (ΑΔΑ:6ΞΦΓΩΨΑ-ΨΦΥ) απόφαση της Οικονομικής Επιτροπής με την οποία διατέθηκε η πίστωση (απόφαση ανάληψης υποχρέωσης), ύψους 13.113,00€ σε βάρος του Κ.Α. 70-6162.003 του προϋπολογισμού οικονομικού έτους 2017 με τίτλο «Περισυλλογή και περίθαλψη αδέσποτων ζώων συντροφιάς».

ε) τη βεβαίωση του Προϊσταμένου της Οικονομικής Υπηρεσίας, επί της ανωτέρω απόφασης (ή πρότασης) ανάληψης υποχρέωσης, για την ύπαρξη διαθέσιμου ποσού, τη συνδρομή των προϋποθέσεων της παρ 1α του άρθρου 4 του ΠΔ 80/2016 και τη δέσμευση στα οικείο Μητρώο Δεσμεύσεων της πίστωσης με α/α 748 (6ΘΚΜΩΨΑ-ΩΧΓ).

στ) την υπ’ αριθ. 342/2017 (ΑΔΑ:ΨΡΛΜΩΨΑ-ΒΣ2) απόφαση της Οικονομικής Επιτροπής με την οποία αποφασίστηκε η διενέργεια συνοπτικού διαγωνισμού για την εκτέλεση της παραπάνω υπηρεσίας, εγκρίθηκαν οι τεχνικές προδιαγραφές και καθορίστηκαν οι όροι του διαγωνισμού.

ζ) τους όρους της παρούσας

**καλεί**

τους ενδιαφερόμενους οικονομικούς φορείς να υποβάλουν προσφορά για την ανάδειξη αναδόχου διενέργειας της ανωτέρω εργασίας.

**Άρθρο 1: Αναθέτουσα Αρχή - Στοιχεία επικοινωνίας**

Αναθέτουσα αρχή: Δήμος Αρταίων

Οδός: Περιφερειακή Οδός & Αυξεντίου

Ταχ.Κωδ.: 47132

Τηλ.: 2681362243

Telefax: 2681362269

E-mail: petsimeris@arta.gr

Κωδικός NUTS: EL 541

Ιστοσελίδα: www.arta.gr

Ο διαγωνισμός θα διενεργηθεί στα γραφεία τοπικής οικονομικής ανάπτυξης γεωργίας, κτηνοτροφίας και αλιείας του Δήμου Αρταίων (1ος όροφος δεξιά πτέρυγα), Περιφερειακή Οδός & Αυξεντίου, την Δευτέρα 10-07-2017, ώρα 11:00 – 11:30 (ώρα λήξης κατάθεσης προσφορών), ενώπιον της αρμόδιας Επιτροπής Διαγωνισμού που συγκροτήθηκε βάσει της αριθ. 276/2016 (ΑΔΑ: ΩΔΩ3ΩΨΑ-ΟΒΓ) απόφασης Οικονομικής Επιτροπής.

**Άρθρο 2: Παραλαβή εγγράφων σύμβασης και τευχών**

1. Τα έγγραφα της σύμβασης κατά την έννοια της περιπτ. 14 της παρ. 1 του άρθρου 2 του Ν. 4412/2016 για τον παρόντα διαγωνισμό είναι κατ’ ελάχιστον τα ακόλουθα:

α) η παρούσα διακήρυξη,

β) Το τυποποιημένο έντυπο υπεύθυνης δήλωσης (ΤΕΥΔ) που επισυνάπτεται στην παρούσα διακήρυξη.

γ) οι τεχνικές προδιαγραφές της Δ/νσης Τοπικής Οικονομικής Ανάπτυξης-Γεωργίας-Κτηνοτροφίας & Αλιείας.

δ) τυχόν συμπληρωματικές πληροφορίες και διευκρινίσεις που θα παρασχεθούν από την αναθέτουσα αρχή επί όλων των ανωτέρω

ε) Για την ομάδα Α΄ των εργασιών που αφορά την περισυλλογή-μεταφορά και επανένταξη των αδέσποτων ζώων συντροφιάς, οποιοδήποτε έγγραφο πιστοποιεί την κατάλληλη εκπαίδευση και εμπειρία στην αιχμαλωσία ζώων συντροφιάς, όπως περιγράφεται στην παρ. 3, του άρθρου 9, του Ν. 4039/2012 και τροποποιήθηκε με το άρθρο 46, του Ν. 4235/2014.

2. Για την παραλαβή των τευχών οι ενδιαφερόμενοι απευθύνονται στο γραφείο προμηθειών, στο Δημαρχιακό Κατάστημα, 1ος όροφος, τηλ. 2681362243, στον κο Πετσιμέρη Άγγελο, ως αρμόδιο υπάλληλο, κατά τις εργάσιμες ημέρες και ώρες. Οι ενδιαφερόμενοι μπορούν να παραλάβουν τα παραπάνω στοιχεία και ταχυδρομικά, εφόσον τα ζητήσουν έγκαιρα. Η αναθέτουσα αρχή αποστέλλει τα ζητηθέντα στοιχεία μέσω των Ελληνικών Ταχυδρομείων ή ιδιωτικών εταιρειών μεταφοράς αλληλογραφίας και χωρίς να φέρει ευθύνη για την έγκαιρη άφιξη τους στον ενδιαφερόμενο.

Επίσης, η παρούσα διακήρυξη, η τεχνική περιγραφή και η συγγραφή υποχρεώσεων θα διατίθενται ηλεκτρονικά στην ιστοσελίδα του Δήμου: www.arta.gr (εφημερίδα της υπηρεσίας – προκηρύξεις).

**Άρθρο 3: Αντικείμενο του διαγωνισμού**

1. Ο διαγωνισμός αφορά τις εργασίες περίθαλψης αδέσποτων ζώων συντροφιάς (οι εργασίες περισυλλογής καλύπτονται ποσοτικά από προγενέστερη σύμβαση με ΑΔΑΜ: 17SYMV0058631), όπως περιγράφονται στις τεχνικές προδιαγραφές που αποτελούν αναπόσπαστο τμήμα της παρούσας.

2. Οι προσφορές των ενδιαφερομένων θα αναφέρονται στο σύνολο των εργασιών. Επομένως, **δε γίνονται δεκτές προσφορές για μέρος των εργασιών, όπως περιγράφονται στον σχετικό πίνακα της τεχνικής έκθεσης.**

3. Επισημαίνεται ότι, για λόγους διαφάνειας και ίσης μεταχείρισης αυτών που συμμετέχουν στον διαγωνισμό, το φυσικό και οικονομικό αντικείμενο της σύμβασης δεν πρέπει να μεταβάλλεται ουσιωδώς κατά τη διάρκεια εκτέλεσής της, κατά τα οριζόμενα στην παρ. 4 του άρθρο 132 του Ν.4412/2016. Δυνατότητα μεταβολής υφίσταται, μόνο υπό τις προϋποθέσεις του άρθρου 132 του Ν.4412/2016.

**Άρθρο 4: Προϋπολογισμός της σύμβασης**

Ο συνολικός προϋπολογισμός της σύμβασης ανέρχεται στο ποσό των 13.113,00 € συμπεριλαμβανομένου του Φ.Π.Α. 24%.

**Άρθρο 5: Χρηματοδότηση της σύμβασης - Πληρωμή Αναδόχου**

1. Η παρούσα σύμβαση χρηματοδοτείται από πόρους του ΥΠ.Α.Α.Τ. ως ενίσχυση-επιχορήγηση για τη λειτουργία δράσεων διαχείρισης αδέσποτων ζώων συντροφιάς των Ο.Τ.Α. και βαρύνει τον κωδικό Κ.Α. 70-6162.003 του προϋπολογισμού έτους 2017, του Δήμου Αρταίων.

2. Υπόκειται στις κρατήσεις που προβλέπονται από τη νομοθεσία, περιλαμβανομένης της κράτησης ύψους 0,06 % υπέρ των λειτουργικών αναγκών της Ενιαίας Ανεξάρτητης Αρχής Δημοσίων Συμβάσεων, σύμφωνα με το άρθρο 4 παρ 3 του Ν 4013/2011.

3. Ο Φ.Π.Α. βαρύνει το Δήμο.

4. Οι πληρωμές θα γίνονται τμηματικά, με εξόφληση μετά την παραλαβή.

Η πληρωμή του εργολαβικού τιμήματος θα γίνεται σε EURO.

**Άρθρο 6: Κριτήριο Ανάθεσης – Ανάδειξη Αναδόχου**

Κριτήριο για την ανάθεση της σύμβασης είναι η πλέον συμφέρουσα από οικονομική άποψη προσφορά αποκλειστικά βάσει τιμής (χαμηλότερη τιμή), όπως ορίζεται στα άρθρα 86 του Ν.4412/2016.

**Άρθρο 7: Ημερομηνία λήξης της προθεσμίας παραλαβής των προσφορών –Τόπος διενέργειας του διαγωνισμού**

Ως ημερομηνία λήξης της προθεσμίας παραλαβής των προσφορών στον διαγωνισμό, ορίζεται η 10-07-2017, ημέρα Δευτέρα. Ώρα λήξης της υποβολής προσφορών ορίζεται η 11:30 π.μ. Μετά τη λήξη της παραλαβής προσφορών θα ξεκινήσει η διαδικασία αποσφράγισης, ενώπιον της Επιτροπής Διαγωνισμού. Ο διαγωνισμός θα διεξαχθεί στο Δημαρχιακό Κατάστημα του Δήμου Αρταίων, επί της Περιφερειακής Οδού & Αυξεντίου.

**Άρθρο 8: Υποβολή φακέλου προσφοράς**

1. Οι φάκελοι των προσφορών υποβάλλονται μέσα στην προθεσμία του άρθρου 7 είτε (α) με κατάθεσή τους στην Επιτροπή Διαγωνισμού είτε (β) με συστημένη επιστολή προς την αναθέτουσα αρχή είτε (γ) με κατάθεσή τους στο πρωτόκολλο της αναθέτουσας αρχής. Σε περίπτωση ταχυδρομικής αποστολής ή κατάθεσης στο πρωτόκολλο, οι φάκελοι προσφοράς γίνονται δεκτοί εφόσον έχουν πρωτοκολληθεί στο πρωτόκολλο της αναθέτουσας αρχής που διεξάγει τον διαγωνισμό, το αργότερο μέχρι την ημερομηνία και ώρα του διαγωνισμού, όπως ορίζονται στο άρθρο 7 της παρούσας. Η αναθέτουσα αρχή δεν φέρει ευθύνη για τυχόν ελλείψεις του περιεχομένου των προσφορών που αποστέλλονται ταχυδρομικά ούτε για καθυστερήσεις στην άφιξή τους. Δεν θα παραληφθούν φάκελοι ή άλλα έγγραφα από οποιοδήποτε ταχυδρομικό κατάστημα, ακόμα κι αν η αναθέτουσα αρχή ειδοποιηθεί εγκαίρως.

2. Οι προσφορές είναι έγγραφες και υποβάλλονται μέσα σε σφραγισμένο φάκελο, στον οποίο πρέπει να αναγράφονται ευκρινώς τα ακόλουθα:

Προς τον Πρόεδρο της Επιτροπής Διαγωνισμού

Προσφορά του …………..[[1]](#footnote-2)

για τις εργασίες : «Περισυλλογής και περίθαλψης αδέσποτων ζώων συντροφιάς»,

με αναθέτουσα αρχή το Δήμο Αρταίων

και ημερομηνία λήξης προθεσμίας υποβολής προσφορών…..

3. Με την προσφορά υποβάλλονται τα ακόλουθα:

α) ξεχωριστός σφραγισμένος φάκελος, με την ένδειξη «Δικαιολογητικά Συμμετοχής» κατά τα οριζόμενα στο άρθρο 9.

β) ξεχωριστός σφραγισμένος φάκελος, με την ένδειξη «Τεχνική Προσφορά», ο οποίος περιέχει τα τεχνικά στοιχεία της προσφοράς, κατά τα οριζόμενα στο άρθρο 9.

γ) ξεχωριστός σφραγισμένος φάκελος, με την ένδειξη «Οικονομική Προσφορά», ο οποίος περιέχει τα οικονομικά στοιχεία της προσφοράς, κατά τα οριζόμενα στο άρθρο 9.

Οι τρεις ως άνω ξεχωριστοί σφραγισμένοι φάκελοι φέρουν επίσης τις ενδείξεις του κυρίως φακέλου της παρ. 2.

4. Οι προσφορές και τα περιλαμβανόμενα σε αυτές στοιχεία συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα. Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5.10.1961, που κυρώθηκε με το ν. 1497/1984 (Α` 188).

5. Προσφορές που περιέρχονται στην αναθέτουσα αρχή με οποιοδήποτε τρόπο πριν από την ημερομηνία υποβολής του άρθρου 7 της παρούσας, δεν αποσφραγίζονται, αλλά παραδίδονται στην Επιτροπή Διαγωνισμού κατά τα οριζόμενα στο άρθρο 11.

6. Για τυχόν προσφορές που υποβάλλονται εκπρόθεσμα, η Επιτροπή Διαγωνισμού σημειώνει στο πρακτικό της την εκπρόθεσμη υποβολή (ακριβή ώρα που περιήλθε η προσφορά στην κατοχή της) και τις απορρίπτει ως μη κανονικές.

7. Οι προσφορές υπογράφονται και μονογράφονται ανά φύλλο από τον οικονομικό φορέα ή, σε περίπτωση νομικών προσώπων, από το νόμιμο εκπρόσωπο αυτών.

8. Η ένωση οικονομικών φορέων υποβάλλει κοινή προσφορά, η οποία υπογράφεται υποχρεωτικά, είτε από όλους τους οικονομικούς φορείς που αποτελούν την ένωση, είτε από εκπρόσωπό τους νομίμως εξουσιοδοτημένο. Στην προσφορά απαραιτήτως πρέπει να προσδιορίζεται η έκταση και το είδος της συμμετοχής του (συμπεριλαμβανομένης της κατανομής αμοιβής μεταξύ τους) κάθε μέλους της ένωσης, καθώς και ο εκπρόσωπος/συντονιστής αυτής.

**Άρθρο 9: Περιεχόμενο φακέλου προσφοράς**

1. Ο φάκελος προσφοράς (προσφορά) των διαγωνιζομένων περιλαμβάνει, επί ποινή αποκλεισμού, τα ακόλουθα:

(α) ξεχωριστό σφραγισμένο φάκελο με την ένδειξη «Δικαιολογητικά Συμμετοχής»

(β) ξεχωριστό σφραγισμένο φάκελο με την ένδειξη «Τεχνική Προσφορά»

(γ) ξεχωριστό σφραγισμένο φάκελο με την ένδειξη «Οικονομική Προσφορά»

σύμφωνα με τα κατωτέρω:

2. Ο φάκελος «Δικαιολογητικά Συμμετοχής» πρέπει, επί ποινή αποκλεισμού, να περιέχει :

α) το τυποποιημένο έντυπο υπεύθυνης δήλωσης (ΤΕΥΔ) του άρθρου 15 της παρούσας.

Στο ΤΕΥΔ που υποβάλλει η ένωση οικονομικών φορέων προσδιορίζεται η έκταση και το είδος της συμμετοχής του κάθε μέλους της ένωσης (συμπεριλαμβανομένης της κατανομής αμοιβής μεταξύ τους), καθώς και ο εκπρόσωπος/συντονιστής αυτής.

β) τα κατά περίπτωση νομιμοποιητικά έγγραφα σύστασης και νόμιμης εκπροσώπησης του οικονομικού φορέα (όπως καταστατικά, πιστοποιητικά μεταβολών, αντίστοιχα ΦΕΚ, συγκρότηση Δ.Σ. σε σώμα, σε περίπτωση Α.Ε., κλπ., ανάλογα με τη νομική μορφή του διαγωνιζομένου). Από τα ανωτέρω έγγραφα πρέπει να προκύπτουν η νόμιμη σύσταση του νομικού προσώπου, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.) καθώς και η θητεία του/των ή/και των μελών του διοικητικού οργάνου και

γ) παραστατικό εκπροσώπησης, αν οι οικονομικοί φορείς συμμετέχουν με αντιπρόσωπο τους.

3. Ο φάκελος «Τεχνική Προσφορά» περιέχει τα τεχνικά στοιχεία της προσφοράς, σύμφωνα με όσα προβλέπονται στα έγγραφα της σύμβασης, δηλ. αναλυτική τεχνική περιγραφή των τρόπων και μεθόδων εκτέλεσης των εργασιών που περιλαμβάνονται στην τεχνική έκθεση της υπηρεσίας.

4. Ο φάκελος «Οικονομική Προσφορά» περιέχει τα οικονομικά στοιχεία της προσφοράς, σύμφωνα με όσα προβλέπονται στα έγγραφα της σύμβασης.

**Άρθρο 10: Σύστημα υποβολής οικονομικών προσφορών**

1. Η τιμή της παρεχόμενης υπηρεσίας δίνεται ανά μονάδα, όπως καθορίζεται στα έγγραφα της σύμβασης. Στην τιμή περιλαμβάνονται οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για παράδοση του υλικού/παρεχόμενης υπηρεσίας στον τόπο και με τον τρόπο που προβλέπεται στα έγγραφα της σύμβασης.

2. Η προσφερόμενη τιμή δίνεται σε ευρώ

3. Κάθε διαγωνιζόμενος μπορεί να υποβάλει μόνο μία οικονομική προσφορά.

4. Δεν επιτρέπεται η υποβολή εναλλακτικών προσφορών.

5. Δεν επιτρέπεται η υποβολή αντιπροσφορών.

**Άρθρο 11: Παραλαβή προσφορών – Στάδια αποσφράγισης αξιολόγησης – Κατακύρωση**

1. Παραλαβή και εξέταση των φακέλων προσφοράς

**α)** Η έναρξη υποβολής των προσφορών που κατατίθενται κατά την καταληκτική ημερομηνία στην Επιτροπή Διαγωνισμού, σε δημόσια συνεδρίαση, κηρύσσεται από τον Πρόεδρο αυτής, μισή ώρα πριν από την ώρα λήξης της προθεσμίας του άρθρου 7 της παρούσας. Η παραλαβή μπορεί να συνεχισθεί και μετά την ώρα λήξης, αν η υποβολή, που έχει εμπρόθεσμα αρχίσει, συνεχίζεται χωρίς διακοπή λόγω του πλήθους των προσελθόντων ενδιαφερομένων οικονομικών φορέων. Η λήξη της παραλαβής κηρύσσεται επίσης από τον Πρόεδρο της Επιτροπής Διαγωνισμού, με προειδοποίηση ολίγων λεπτών της ώρας και μετά την κήρυξη της λήξης δεν γίνεται δεκτή άλλη προσφορά.

Ο Πρόεδρος της Επιτροπής Διαγωνισμού επικοινωνεί εν συνεχεία αμέσως με το πρωτόκολλο της αναθέτουσας αρχής για να διαπιστώσει αν έχουν υποβληθεί προσφορές κατά το άρθρο 8 της παρούσας (σημειώνεται ότι τόσο στο πρωτόκολλο όσο και στον φάκελο αναγράφεται η ώρα και ημέρα υποβολής και η σχετική καταχώρηση στο φάκελο μονογράφεται από τον υπεύθυνο υπάλληλο) και σε καταφατική περίπτωση μεταβαίνει μέλος της, κατ’ εντολή του Προέδρου της και παραλαμβάνει τις προσφορές για να τηρηθεί η υπόλοιπη διαδικασία του διαγωνισμού. Η υποβολή μόνο μίας προσφοράς δεν αποτελεί κώλυμα για τη συνέχιση της διαδικασίας του διαγωνισμού και την ανάθεση της σύμβασης.

**β)** Η Επιτροπή Διαγωνισμού προβαίνει στην έναρξη της διαδικασίας αποσφράγισης των προσφορών την ημερομηνία και ώρα που ορίζεται στο άρθρο 7. Η αποσφράγιση διενεργείται δημόσια, παρουσία των προσφερόντων ή των νομίμως εξουσιοδοτημένων εκπροσώπων τους, οι οποίοι λαμβάνουν γνώση των λοιπών συμμετεχόντων στη διαδικασία και των στοιχείων που υπoβλήθηκαν από αυτούς, σύμφωνα με το άρθρο 21 του Ν.4412/2016.

2. Στάδια αποσφράγισης και αξιολόγησης προσφορών

α) Αποσφραγίζεται ο κυρίως φάκελος προσφοράς, ο φάκελος των δικαιολογητικών συμμετοχής, καθώς και ο φάκελος της τεχνικής προσφοράς, μονογράφονται δε και σφραγίζονται από την Επιτροπή Διαγωνισμού όλα τα δικαιολογητικά που υποβάλλονται κατά το στάδιο αυτό και η τεχνική προσφορά, ανά φύλλο. Η Επιτροπή Διαγωνισμού καταχωρεί όσους υπέβαλαν προσφορές, καθώς και τα υποβληθέντα αυτών δικαιολογητικά και τα αποτελέσματα του ελέγχου αυτών σε πρακτικό, το οποίο υπογράφεται από τα μέλη του οργάνου. Οι φάκελοι των οικονομικών προσφορών δεν αποσφραγίζονται, αλλά μονογράφονται και σφραγίζονται από το παραπάνω όργανο και τοποθετούνται σε ένα νέο φάκελο ο οποίος επίσης σφραγίζεται και υπογράφεται από το ίδιο όργανο και φυλάσσεται, προκειμένου να αποσφραγισθεί σε μεταγενέστερη ημερομηνία και ώρα.

β) Στη συνέχεια η Επιτροπή Διαγωνισμού προβαίνει στην αξιολόγηση της τεχνικής προσφοράς, σύμφωνα με τους όρους της παρούσας και συντάσσει πρακτικό για την αποδοχή ή την απόρριψη των τεχνικών προσφορών και τους λόγους αποκλεισμού τους.

γ) Οι κατά τα ανωτέρω σφραγισμένοι φάκελοι με τα οικονομικά στοιχεία των προσφορών, μετά την ολοκλήρωση της αξιολόγησης των λοιπών στοιχείων των προσφορών, αποσφραγίζονται κατά την ημερομηνία και ώρα που θα ορισθεί από την Επιτροπή Διαγωνισμού και θα ανακοινωθεί στους συμμετέχοντες και ακολουθεί σχετική ανακοίνωση τιμών, η οποία καταχωρείται σε σχετικό πρακτικό, μαζί με τους λόγους απόρριψης όσων προσφορών κρίνονται απορριπτέες. Για όσες προσφορές δεν κρίθηκαν αποδεκτές κατά τα προηγούμενα ως άνω στάδια α' και β' οι φάκελοι της οικονομικής προσφοράς δεν αποσφραγίζονται, αλλά επιστρέφονται.

Η κατά τα ανωτέρω αποσφράγιση του φακέλου των δικαιολογητικών συμμετοχής, των τεχνικών προσφορών και των οικονομικών προσφορών μπορούν να γίνουν σε μία δημόσια συνεδρίαση, κατά την κρίση της Επιτροπής Διαγωνισμού.

δ) Τα αποτελέσματα των ανωτέρω σταδίων επικυρώνονται με απόφαση της Οικονομικής Επιτροπής του Δήμου, η οποία κοινοποιείται με επιμέλεια αυτής στους προσφέροντες. Κατά της ανωτέρω απόφασης χωρεί ένσταση, σύμφωνα με το άρθρο 127 του Ν.4412/2016.

ε) Επισημαίνεται ότι σε περίπτωση που οι προσφορές έχουν την ίδια ακριβώς τιμή (ισότιμες), η αναθέτουσα αρχή επιλέγει τον (προσωρινό) ανάδοχο με κλήρωση μεταξύ των οικονομικών φορέων που υπέβαλαν ισότιμες προσφορές. Η κλήρωση γίνεται ενώπιον της Επιτροπής Διαγωνισμού και παρουσία των οικονομικών φορέων που υπέβαλαν τις ισότιμες προσφορές.

3. Πρόσκληση υποβολής δικαιολογητικών - Κατακύρωση – Πρόσκληση για υπογραφή σύμβασης

α) Μετά την αξιολόγηση των προσφορών, η αναθέτουσα αρχή ειδοποιεί εγγράφως τον προσφέροντα, στον οποίο πρόκειται να γίνει η κατακύρωση («προσωρινό ανάδοχο»), να υποβάλει εντός προθεσμίας δέκα (10) ημερών από την κοινοποίηση της πρόσκλησης, τα δικαιολογητικά, που καθορίζονται στο άρθρο 16 της παρούσας. Τα δικαιολογητικά προσκομίζονται σε σφραγισμένο φάκελο, ο οποίος παραδίδεται στην Επιτροπή Διαγωνισμού.

Αν δεν προσκομισθούν τα παραπάνω δικαιολογητικά ή υπάρχουν ελλείψεις σε αυτά που υποβλήθηκαν, παρέχεται προθεσμία στον προσωρινό ανάδοχο να τα προσκομίσει ή να τα συμπληρώσει εντός πέντε (5) ημερών από την κοινοποίηση σχετικής έγγραφης ειδοποίησης σε αυτόν.

i) Αν κατά τον έλεγχο των παραπάνω δικαιολογητικών διαπιστωθεί ότι τα στοιχεία που δηλώθηκαν με το τυποποιημένο έντυπο υπεύθυνης δήλωσης (ΤΕΥΔ) είναι ψευδή ή ανακριβή, ή

ii) αν δεν υποβληθούν στο προκαθορισμένο χρονικό διάστημα τα απαιτούμενα πρωτότυπα ή αντίγραφα, των παραπάνω δικαιολογητικών, ή

iii) αν από τα δικαιολογητικά που προσκομίσθηκαν νομίμως και εμπροθέσμως, δεν αποδεικνύονται οι όροι και οι προϋποθέσεις συμμετοχής σύμφωνα με τα άρθρα 12, 13 και 14 της παρούσας, ο προσωρινός ανάδοχος κηρύσσεται έκπτωτος και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά τηρουμένης της ανωτέρω διαδικασίας.

Αν κανένας από τους προσφέροντες δεν υπέβαλε αληθή ή ακριβή δήλωση, ή αν κανένας από τους προσφέροντες δεν προσκομίζει ένα ή περισσότερα από τα απαιτούμενα δικαιολογητικά, ή αν κανένας από τους προσφέροντες δεν αποδείξει ότι πληροί τα κριτήρια ποιοτικής επιλογής του άρθρου 14, η διαδικασία ανάθεσης ματαιώνεται.

Η διαδικασία ελέγχου των παραπάνω δικαιολογητικών ολοκληρώνεται με τη σύνταξη πρακτικού από την Επιτροπή Διαγωνισμού και τη διαβίβαση του φακέλου στην Οικονομική Επιτροπή για τη λήψη απόφασης, είτε για την κατακύρωση της σύμβασης, είτε για την κήρυξη του προσωρινού αναδόχου ως εκπτώτου είτε για τη ματαίωση της διαδικασίας.

β) Η Οικονομική Επιτροπή είτε κατακυρώνει, είτε ματαιώνει τη σύμβαση, σύμφωνα με τις διατάξεις των άρθρων 105 και 106 του Ν. 4412/2016.

Η αναθέτουσα αρχή κοινοποιεί την απόφαση κατακύρωσης, μαζί με αντίγραφο όλων των πρακτικών της διαδικασίας ελέγχου και αξιολόγησης των προσφορών, σε κάθε προσφέροντα εκτός από τον προσωρινό ανάδοχο με κάθε πρόσφορο τρόπο, όπως με τηλεομοιοτυπία, ηλεκτρονικό ταχυδρομείο, επί αποδείξει. Όσοι υπέβαλαν παραδεκτές προσφορές λαμβάνουν γνώση των δικαιολογητικών του προσωρινού αναδόχου.

γ) Μετά την άπρακτη πάροδο των προθεσμιών άσκησης των προβλεπόμενων από τις κείμενες διατάξεις βοηθημάτων και μέσων στο στάδιο της προδικαστικής και δικαστικής προστασίας και από τις αποφάσεις αναστολών επί αυτών, ο προσωρινός ανάδοχος υποβάλει επικαιροποιημένα τα δικαιολογητικά του άρθρου 16 της παρούσας μετά από σχετική πρόσκληση της αναθέτουσας αρχής. Τα στοιχεία ελέγχονται από την Επιτροπή Διαγωνισμού και, εφόσον διαπιστωθεί ότι δεν έχουν εκλείψει οι προϋποθέσεις συμμετοχής των άρθρων 12, 13 και τα κριτήρια ποιοτικής επιλογής του άρθρου 14, κοινοποιείται η απόφαση κατακύρωσης στον προσωρινό ανάδοχο και καλείται να προσέλθει σε ορισμένο τόπο και χρόνο για την υπογραφή του συμφωνητικού, εντός δέκα (10) ημερών από την κοινοποίηση σχετικής έγγραφης ειδικής πρόσκλησης, προσκομίζοντας, και την απαιτούμενη εγγυητική επιστολή καλής εκτέλεσης.

δ) Η υπογραφή του συμφωνητικού έχει αποδεικτικό χαρακτήρα. Εάν ο ανάδοχος δεν προσέλθει να υπογράψει το συμφωνητικό, μέσα στην προθεσμία που ορίζεται στην ειδική πρόκληση, κηρύσσεται έκπτωτος και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά. Αν κανένας από τους προσφέροντες δεν προσέλθει για την υπογραφή του συμφωνητικού, η διαδικασία ανάθεσης ματαιώνεται.

**Άρθρο 12: Δικαιούμενοι συμμετοχής στον διαγωνισμό**

Δικαιούμενοι συμμετοχής στο διαγωνισμό είναι κτηνίατροι, ως φυσικά ή νομικά πρόσωπα, ή ενώσεις αυτών, που είναι εγκατεστημένοι :

α) σε κράτος-μέλος της Ένωσης,

β) σε κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

2. Οι ενώσεις οικονομικών φορέων συμμετέχουν υπό τους όρους των παρ. 2, 3 και 4 του άρθρου 19 του Ν. 4412/2016.

Δεν απαιτείται από τις εν λόγω ενώσεις να περιβληθούν συγκεκριμένη νομική μορφή για την υποβολή προσφοράς. Σε περίπτωση που η ένωση αναδειχθεί ανάδοχος η νομική της μορφή πρέπει να είναι τέτοια που να εξασφαλίζεται η ύπαρξη ενός και μοναδικού φορολογικού μητρώου για την ένωση (πχ κοινοπραξία).

3. Οικονομικός φορέας συμμετέχει είτε μεμονωμένα είτε ως μέλος ένωσης.

**Άρθρο 13: Λόγοι αποκλεισμού**

Κάθε προσφέρων αποκλείεται από τη συμμετοχή σε διαδικασία σύναψης σύμβασης, εφόσον συντρέχει στο πρόσωπό του (αν πρόκειται για μεμονωμένο φυσικό ή νομικό πρόσωπο) ή σε ένα από τα μέλη του (αν πρόκειται περί ένωσης οικονομικών φορέων ) ένας από τους λόγους των παρακάτω περιπτώσεων:

1. Όταν υπάρχει εις βάρος του τελεσίδικη καταδικαστική απόφαση για έναν από τους ακόλουθους λόγους:

α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος(ΕΕ L 300 της 11.11.2008 σ.42),

β) δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παράγραφο 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στην κείμενη νομοθεσία ή στο εθνικό δίκαιο του οικονομικού φορέα,

γ) απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ C 316 της 27.11.1995, σ. 48), η οποία κυρώθηκε με το ν. 2803/2000 (Α΄ 48),

δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου της 13ης Ιουνίου 2002, για την καταπολέμηση της τρομοκρατίας (ΕΕ L 164 της 22.6.2002, σ. 3) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 4 αυτής,

ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (ΕΕ L 309 της 25.11.2005, σ. 15), η οποία ενσωματώθηκε στην εθνική νομοθεσία με το ν. 3691/2008 (Α΄ 166),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), η οποία ενσωματώθηκε στην εθνική νομοθεσία με το ν. 4198/2013 (Α΄ 215 ).

Ο οικονομικός φορέας αποκλείεται επίσης όταν το πρόσωπο εις βάρος του οποίου εκδόθηκε τελεσίδικη καταδικαστική απόφαση είναι μέλος του διοικητικού, διευθυντικού ή εποπτικού οργάνου του εν λόγω οικονομικού φορέα ή έχει εξουσία εκπροσώπησης, λήψης αποφάσεων ή ελέγχου σε αυτό.

Η υποχρέωση του προηγούμενου εδαφίου αφορά ιδίως:

αα) στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.), τους διαχειριστές,

ββ) στις περιπτώσεις ανωνύμων εταιρειών (Α.Ε.), τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου.

2. Όταν ο προσφέρων έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία ή/και

η αναθέτουσα αρχή μπορεί να αποδείξει με τα κατάλληλα μέσα ότι ο προσφέρων έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης. Αν ο προσφέρων είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση. Δεν αποκλείεται ο προσφέρων, όταν έχει εκπληρώσει τις υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων είτε υπαγόμενος σε δεσμευτικό διακανονισμό για την καταβολή τους.

3. Κατ’εξαίρεση, για επιτακτικούς λόγους δημόσιου συμφέροντος, όπως δημόσιας υγείας ή προστασίας του περιβάλλοντος δεν εφαρμόζονται οι παράγραφοι 1 και 2. Κατ’εξαίρεση, όταν ο αποκλεισμός είναι σαφώς δυσανάλογος, ιδίως όταν μόνο μικρά ποσά των φόρων ή των εισφορών κοινωνικής ασφάλισης δεν έχουν καταβληθεί ή όταν ο προσφέρων ενημερώθηκε σχετικά με το ακριβές ποσό που οφείλεται λόγω αθέτησης των υποχρεώσεών του όσον αφορά στην καταβολή φόρων ή εισφορών κοινωνικής ασφάλισης σε χρόνο κατά τον οποίο δεν είχε τη δυνατότητα να λάβει μέτρα, σύμφωνα με το τελευταίο εδάφιο της παρ. 2 του άρθρου 73 ν. 4412/2016, πριν από την εκπνοή της προθεσμίας υποβολής προσφοράς, δεν εφαρμόζεται η παράγραφος 2.

4. Η αναθέτουσα αρχή αποκλείει οικονομικό φορέα σε οποιοδήποτε χρονικό σημείο κατά τη διάρκεια της διαδικασίας σύναψης σύμβασης, όταν αποδεικνύεται ότι αυτός βρίσκεται λόγω πράξεων ή παραλείψεων αυτού είτε πριν είτε κατά τη διαδικασία, σε μία από τις περιπτώσεις των παραγράφων 1, 2 και 4.

5. Οικονομικός φορέας που εμπίπτει σε μια από τις καταστάσεις που αναφέρονται στις παραγράφους 1 και 4 μπορεί να προσκομίζει στοιχεία προκειμένου να αποδείξει ότι τα μέτρα που έλαβε επαρκούν για να αποδείξουν την αξιοπιστία του, παρότι συντρέχει ο σχετικός λόγος αποκλεισμού. Εάν τα στοιχεία κριθούν επαρκή, ο εν λόγω οικονομικός φορέας δεν αποκλείεται από τη διαδικασία σύναψης σύμβασης. Τα μέτρα που λαμβάνονται από τους οικονομικούς φορείς αξιολογούνται σε συνάρτηση με τη σοβαρότητα και τις ιδιαίτερες περιστάσεις του ποινικού αδικήματος ή του παραπτώματος. Αν τα μέτρα κριθούν ανεπαρκή, γνωστοποιείται στον οικονομικό φορέα το σκεπτικό της απόφασης αυτής. Οικονομικός φορέας που έχει αποκλειστεί, με τελεσίδικη απόφαση, από τη συμμετοχή σε διαδικασίες σύναψης σύμβασης ή ανάθεσης παραχώρησης δεν μπορεί να κάνει χρήση της ανωτέρω δυνατότητας κατά την περίοδο του αποκλεισμού που ορίζεται στην εν λόγω απόφαση στο κράτος - μέλος στο οποίο ισχύει η απόφαση

6. Η απόφαση για την διαπίστωση της επάρκειας ή μη των επανορθωτικών μέτρων κατά την προηγούμενη παράγραφο εκδίδεται σύμφωνα με τα οριζόμενα στις παρ. 8 και 9 του άρθρου 73 του ν. 4412/2016.

7. Οικονομικός φορέας που του έχει επιβληθεί, με την κοινή υπουργική απόφαση του άρθρου 74 του ν. 4412/2016, η ποινή του αποκλεισμού αποκλείεται αυτοδίκαια και από την παρούσα διαδικασία σύναψης δημοσίων (διαγωνισμό).

**Άρθρο 14: Δικαιολογητικά (Αποδεικτικά μέσα)**

**1. Δικαιολογητικά**

α. Το δικαίωμα συμμετοχής και οι όροι και προϋποθέσεις συμμετοχής όπως ορίστηκαν στα άρθρα 12 και 13 της παρούσας, κρίνονται κατά την ημερομηνία λήξης της προθεσμίας υποβολής των προσφορών του άρθρου 7, κατά την υποβολή των δικαιολογητικών σύμφωνα με το άρθρο 11.3 (α) και κατά την σύναψη της σύμβασης σύμφωνα με το άρθρο 11.3 (β) της παρούσας.

β. Αν στις ειδικές διατάξεις που διέπουν την έκδοσή τους δεν προβλέπεται χρόνος ισχύος των δικαιολογητικών, θεωρούνται έγκυρα εφόσον φέρουν ημερομηνία έκδοσης εντός των έξι μηνών που προηγούνται της ημερομηνίας του άρθρου 7.

γ. Οι ένορκες βεβαιώσεις που τυχόν προσκομίζονται για αναπλήρωση δικαιολογητικών πρέπει επίσης να φέρουν ημερομηνία εντός των έξι μηνών που προηγούνται της ημερομηνίας του άρθρου 7.

δ. Οι οικονομικοί φορείς δεν υποχρεούνται να υποβάλουν δικαιολογητικά, όταν η αναθέτουσα αρχή που έχει αναθέσει τη σύμβαση διαθέτει ήδη τα δικαιολογητικά αυτά.

**2. Δικαιολογητικά μη συνδρομής λόγων αποκλεισμού του άρθρου 13**

Για την απόδειξη της μη συνδρομής των λόγων αποκλεισμού του άρθρου 13 οι οικονομικοί φορείς προσκομίζουν αντίστοιχα τα παρακάτω δικαιολογητικά:

**α.** για την παράγραφο 1 του άρθρου 13 της παρούσας: απόσπασμα του σχετικού μητρώου (ποινικού μητρώου) ή, ελλείψει αυτού, ισοδύναμου εγγράφου που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο εν λόγω οικονομικός φορέας, από το οποίο προκύπτει ότι πληρούνται αυτές οι προϋποθέσεις. Η υποχρέωση προσκόμισης του ως άνω αποσπάσματος αφορά και τα πρόσωπα του τελευταίου εδαφίου της παραγράφου 1 του άρθρου 13.

**β.** για την παράγραφο 2 του άρθρου 13: πιστοποιητικό που εκδίδεται από την αρμόδια αρχή του οικείου κράτους - μέλους ή χώρας, περί του ότι έχουν εκπληρωθεί οι υποχρεώσεις του οικονομικού φορέα, όσον αφορά στην καταβολή φόρων (φορολογική ενημερότητα) και στην καταβολή των εισφορών κοινωνικής ασφάλισης (ασφαλιστική ενημερότητα), σύμφωνα με την ισχύουσα νομοθεσία του κράτους εγκατάστασης ή την ελληνική νομοθεσία αντίστοιχα.

Για τους οικονομικούς φορείς που είναι εγκατεστημένοι στην Ελλάδα τα σχετικά δικαιολογητικά είναι:

(i) φορολογική ενημερότητα που εκδίδεται από το Υπουργείο Οικονομικών για τον οικονομικό φορέα,

(ιι) ασφαλιστική ενημερότητα που εκδίδεται από την αρμόδια κατά περίπτωση Αρχή και αφορά τόσο την κύρια όσο και την επικουρική ασφάλιση.

Η ασφαλιστική ενημερότητα καλύπτει τις ασφαλιστικές υποχρεώσεις του προσφέροντος οικονομικού φορέα ως φυσικό ή νομικό πρόσωπο για το προσωπικό τους με σχέση εξαρτημένης εργασίας, συμπεριλαμβανομένων, όσον αφορά τα νομικά πρόσωπα, και των εκ των μελών της διοίκησής τους εργαζομένων με οποιαδήποτε σχέση εργασίας σε αυτήν.

**γ.** αν το κράτος-μέλος ή χώρα δεν εκδίδει τα υπό των περ. (α) και (β) τέτοιου είδους έγγραφα ή πιστοποιητικά ή όπου τα έγγραφα ή τα πιστοποιητικά αυτά δεν καλύπτουν όλες τις περιπτώσεις υπό 1 και 2 του άρθρου 13, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας.

Οι αρμόδιες δημόσιες αρχές παρέχουν, όπου κρίνεται αναγκαίο, επίσημη δήλωση στην οποία αναφέρεται ότι δεν εκδίδονται τα έγγραφα ή τα πιστοποιητικά της παρούσας παραγράφου ή ότι τα έγγραφα αυτά δεν καλύπτουν όλες τις περιπτώσεις που αναφέρονται στα υπό 1 και 2 του άρθρου 13 της παρούσας.

Αν διαπιστωθεί με οποιονδήποτε τρόπο ότι, στην εν λόγω χώρα εκδίδονται τα υπόψη πιστοποιητικά, η προσφορά του διαγωνιζόμενου απορρίπτεται.

**δ.** Για τους ενδιαφερόμενους για την ομάδα Α΄των εργασιών, οποιοδήποτε έγγραφο πιστοποιεί την κατάλληλη εκπαίδευση και την εμπειρία στην αιχμαλωσία ζώων συντροφιάς, σύμφωνα με την παρ. 3, του άρθρου 9, του Ν. 4039/2012, όπως τροποποιήθηκε με το άρθρο 46, του ν. 4235/2014.

Για την ομάδα Β΄των εργασιών, αντίγραφο της άδειας ασκήσεως επαγγέλματος από το ΓΕΩΤ.Ε.Ε. με χρονική ισχύ μέχρι και το τέλος της σύμβασης (31-12-2017).

**Άρθρο 15: Χρόνος ισχύος προσφορών**

Κάθε υποβαλλόμενη προσφορά δεσμεύει τον συμμετέχοντα στον διαγωνισμό κατά τη διάταξη του άρθρου 97 του Ν. 4412/2016, για διάστημα τριών (3) μηνών, από την ημερομηνία υποβολής των προσφορών.

**Άρθρο 16: Εγγύηση καλής εκτέλεσης**

1. Για την υπογραφή της σύμβασης απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 1 β) του Ν.4412/2016, το ύψος της οποίας καθορίζεται σε ποσοστό 5% επί της αξίας της σύμβασης, χωρίς Φ.Π.Α.

Οι εγγυητικές επιστολές καλής εκτέλεσης, προκειμένου να γίνουν αποδεκτές από την υπηρεσία, πρέπει να περιλαμβάνουν κατ’ ελάχιστον τα κατωτέρω αναφερόμενα στοιχεία.

2. Οι εγγυητικές επιστολές συμμετοχής περιλαμβάνουν κατ’ ελάχιστον τα ακόλουθα στοιχεία:

α) την ημερομηνία έκδοσης,

β) τον εκδότη,

γ) την αναθέτουσα αρχή προς την οποία απευθύνονται

δ) τον αριθμό της εγγύησης,

ε) το ποσό που καλύπτει η εγγύηση,

στ) την πλήρη επωνυμία, τον Α.Φ.Μ. και τη διεύθυνση του οικονομικού φορέα υπέρ του οποίου εκδίδεται η εγγύηση (στην περίπτωση ένωσης αναγράφονται όλα τα παραπάνω για κάθε μέλος της ένωσης),

ζ) τους όρους ότι: αα) η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως, και ββ) ότι σε περίπτωση κατάπτωσης αυτής, το ποσό της κατάπτωσης υπόκειται στο εκάστοτε ισχύον τέλος χαρτοσήμου,

η) τα στοιχεία της σχετικής διακήρυξης και την ημερομηνία διενέργειας του διαγωνισμού,

θ) την ημερομηνία λήξης ή τον χρόνο ισχύος της εγγύησης,

ι) την ανάληψη υποχρέωσης από τον εκδότη της εγγύησης να καταβάλει το ποσό της εγγύησης ολικά ή μερικά εντός πέντε (5) ημερών μετά από απλή έγγραφη ειδοποίηση εκείνου προς τον οποίο απευθύνεται.

ια) τον αριθμό και τον τίτλο της σχετικής σύμβασης

3. Οι εγγυητικές επιστολές εκδίδονται από πιστωτικά ιδρύματα που λειτουργούν νόμιμα στα κράτη - μέλη της Ένωσης ή του Ευρωπαϊκού Οικονομικού Χώρου ή στα κράτη-μέρη της ΣΔΣ και έχουν, σύμφωνα με τις ισχύουσες διατάξεις, το δικαίωμα αυτό. Μπορούν, επίσης, να εκδίδονται από το Ε.Τ.Α.Α. - Τ.Σ.Μ.Ε.Δ.Ε. ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Αν συσταθεί παρακαταθήκη με γραμμάτιο παρακατάθεσης χρεογράφων στο Ταμείο Παρακαταθηκών και Δανείων, τα τοκομερίδια ή μερίσματα που λήγουν κατά τη διάρκεια της εγγύησης επιστρέφονται μετά τη λήξη τους στον υπέρ ου η εγγύηση οικονομικό φορέα.

4. Οι εγγυητικές επιστολές εκδίδονται κατ’ επιλογή του αναδόχου από ένα ή περισσότερους εκδότες της παραπάνω παραγράφου, ανεξαρτήτως του ύψους των.

5. Σε περίπτωση ανάθεσης της σύμβασης σε ένωση (κοινοπραξία) , όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον μέχρι πλήρους εκτέλεσης της σύμβασης.

**Άρθρο 17: Ενστάσεις**

Κατά των πράξεων της αναθέτουσας αρχής χωρεί ένσταση. Η προθεσμία άσκησής της είναι πέντε (5) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα.

Η ένσταση υποβάλλεται ενώπιον της Οικονομικής Επιτροπής του Δήμου, η οποία αποφασίζει, ύστερα από γνώμη της Επιτροπής αξιολόγησης ενστάσεων, εντός προθεσμίας δέκα (10) ημερών, μετά την άπρακτη πάροδο της οποίας τεκμαίρεται η απόρριψη της ένστασης. Για το παραδεκτό της άσκησης ένστασης, απαιτείται, με την κατάθεση της ένστασης, η καταβολή παραβόλου υπέρ του Δημοσίου ποσού ίσου με το ένα τοις εκατό (1%) επί της εκτιμώμενης αξίας της σύμβασης. Το παράβολο επιστρέφεται με πράξη της Οικονομικής Επιτροπής του Δήμου, αν η ένσταση γίνει δεκτή.

Κατά της διακήρυξης ή λοιπών εγγράφων της σύμβασης του άρθρου 2 της παρούσας, χωρεί ένσταση η οποία υποβάλλεται στην Οικονομική Επιτροπή του Δήμου μέχρι πέντε (5) ημέρες πριν από την καταληκτική ημερομηνία υποβολής προσφορών. Επί της ένστασης αποφασίζει η Οικονομική Επιτροπή του Δήμου, ύστερα από γνώμη της Επιτροπής αξιολόγησης ενστάσεων, εντός προθεσμίας δέκα (10) ημερών, μετά την άπρακτη πάροδο της οποίας τεκμαίρεται η απόρριψη της ένστασης. Για το παραδεκτό της άσκησης ένστασης, απαιτείται, με την κατάθεση της ένστασης, η καταβολή παραβόλου υπέρ του Δημοσίου ποσού ίσου με το ένα τοις εκατό (1%) επί της εκτιμώμενης αξίας της σύμβασης. Το παράβολο επιστρέφεται με πράξη της αναθέτουσας αρχής, αν η ένσταση γίνει δεκτή.

**Άρθρο 18: Γλώσσα διαδικασίας**

1 Τα έγγραφα της σύμβασης συντάσσονται υποχρεωτικά στην ελληνική γλώσσα και προαιρετικά και σε άλλες γλώσσες, συνολικά ή μερικά. Σε περίπτωση ασυμφωνίας μεταξύ των τμημάτων των εγγράφων της σύμβασης που έχουν συνταχθεί σε περισσότερες γλώσσες, επικρατεί η ελληνική έκδοση. Τυχόν ενστάσεις υποβάλλονται στην ελληνική γλώσσα.

2 Οι προσφορές και τα περιλαμβανόμενα σε αυτές στοιχεία, καθώς και τα αποδεικτικά έγγραφα συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα. Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5.10.1961, που κυρώθηκε με το ν. 1497/1984 (Α' 188)57.

Ειδικότερα, όλα τα δημόσια έγγραφα που αφορούν αλλοδαπούς οικονομικούς φορείς και που θα κατατεθούν από τους προσφέροντες στην παρούσα διαδικασία, θα είναι νόμιμα επικυρωμένα, και η μετάφραση των εν λόγω εγγράφων μπορεί να γίνει είτε από τη μεταφραστική υπηρεσία του ΥΠ.ΕΞ., είτε από το αρμόδιο προξενείο, είτε από δικηγόρο κατά την έννοια των άρθρων 454 του Κ.Πολ.Δ. και 36 του Κώδικα περί Δικηγόρων, είτε από ορκωτό μεταφραστή της χώρας προέλευσης, αν υφίσταται στη χώρα αυτή τέτοια υπηρεσία.

3 Επιτρέπεται αντίστοιχα η κατάθεση οιουδήποτε δημόσιου εγγράφου και δικαιολογητικού που αφορά αλλοδαπή Επιχείρηση με τη μορφή επικυρωμένης φωτοτυπίας προερχόμενης είτε από το νόμιμο επικυρωμένο έγγραφο από το αρμόδιο Προξενείο της χώρας του προσφέροντος, είτε από το πρωτότυπο έγγραφο με την σφραγίδα ‘’Apostile” σύμφωνα με την συνθήκη της Χάγης της 05-10-61. Η επικύρωση αυτή πρέπει να έχει γίνει από δικηγόρο κατά την έννοια των άρθρων 454 του Κ.Π.Δ. και 36 του Κώδικα περί Δικηγόρων.

4 Ενημερωτικά και τεχνικά φυλλάδια και άλλα έντυπα-εταιρικά ή μη – με ειδικό τεχνικό περιεχόμενο μπορούν να υποβάλλονται σε άλλη γλώσσα, χωρίς να συνοδεύονται από μετάφραση στην ελληνική.

5 Η προφορική επικοινωνία με την αναθέτουσα αρχή, καθώς και μεταξύ αυτής και του αναδόχου, θα γίνονται υποχρεωτικά στην ελληνική γλώσσα. Ο ανάδοχος είναι υποχρεωμένος να διευκολύνει την επικοινωνία των αλλοδαπών υπαλλήλων του με την αναθέτουσα αρχή, με τον ορισμό και την παρουσία διερμηνέων.

**Άρθρο 19: Εφαρμοστέα νομοθεσία**

Για τη δημοπράτηση και την εκτέλεση της σύμβασης εφαρμόζονται οι διατάξεις των παρακάτω νομοθετημάτων:

- του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 201/24/Ε και 2014/25/ΕΕ)» (Α’ 147),

- του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (ΦΕΚ 87/07.06.2010 τεύχος Α')

- του Ν.3463/2006 «Κύρωση του Κώδικα Δήμων και Κοινοτήτων» (ΦΕΚ 114/8.6.2006 τεύχος Α')

- του Ν.4250/2014 «Διοικητικές Απλουστεύσεις - Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα-Τροποποίηση Διατάξεων του π.δ. 318/1992 (Α΄161) και λοιπές ρυθμίσεις» (Α’ 74 ) και ειδικότερα το άρθρο 1 αυτού,

- του ν. 4129/2013 (Α’ 52) «Κύρωση του Κώδικα Νόμων για το Ελεγκτικό Συνέδριο».

- του ν. 4013/2011 (Α’ 204) «Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…» .

- του ν. 3861/2010 (Α’ 112) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις».

- οι σε εκτέλεση των ανωτέρω διατάξεων εκδοθείσες κανονιστικές πράξεις , καθώς και λοιπές διατάξεις που αναφέρονται ρητά ή απορρέουν από τα οριζόμενα στα συμβατικά τεύχη της παρούσας καθώς και το σύνολο των διατάξεων του ασφαλιστικού, εργατικού, περιβαλλοντικού και φορολογικού δικαίου και γενικότερα κάθε διάταξη (Νόμος, Π.Δ., Υ.Α.) και ερμηνευτική εγκύκλιος που διέπει την ανάθεση και εκτέλεση του έργου της παρούσας σύμβασης, έστω και αν δεν αναφέρονται ρητά. Νόμοι, ΠΔ και υπουργικές αποφάσεις που εκδίδονται μετά την έναρξη της διαδικασίας σύναψης της σύμβασης σύμφωνα με το άρθρο 120 του Ν.4412/2016, δεν αποτελούν μέρος του εφαρμοστέου θεσμικού πλαισίου της

**Άρθρο 20: Δημοσιότητα**

Το πλήρες κείμενο της Διακήρυξης δημοσιεύεται στο ΚΗΜΔΗΣ και φέρει κωδικό ΑΔΑΜ.

Προκήρυξη αυτής (περίληψη της Διακήρυξης) τοιχοκολλείται στον πίνακα ανακοινώσεων του Δήμου, αναρτάται στο πρόγραμμα «ΔΙΑΥΓΕΙΑ» και στην ιστοσελίδα του ([www.arta.gr](http://www.arta.gr)).

Η περίληψη της διακήρυξης θα δημοσιευθεί και σε μια τοπική εφημερίδα, βάσει του άρθρου 18 του Ν.4469/2017.

Η δαπάνη των δημοσιεύσεων στον Ελληνικό Τύπο βαρύνει τον ανάδοχο, σύμφωνα με τις διατάξεις άρθρα 1 παρ. 3 & 4 παρ. 3 ν. 3548/2007, σε συνδυασμό με τα άρθρα 377 παρ. 1 περ. 35 & 379 παρ. 12 ν. 4412/2016, και θα κρατηθεί από το πρώτο χρηματικό ένταλμα πληρωμής του.

**Άρθρο 21: Σειρά ισχύος εγγράφων της σύμβασης**

Τα έγγραφα της σύμβασης με βάση τα οποία θα εκτελεσθεί οι εργασίες είναι τα αναφερόμενα παρακάτω. Σε περίπτωση ασυμφωνίας των περιεχομένων σε αυτά όρων, η σειρά ισχύος καθορίζεται ως κατωτέρω.

1. Το συμφωνητικό

2. Η παρούσα διακήρυξη

3. Τεχνικές προδιαγραφές.

**Άρθρο 22: Χρόνος, τόπος και διάρκεια εκτέλεσης των εργασιών**

Οι εργασίες τόσο της ομάδας Α΄(περισυλλογή-μεταφορά-επανένταξη), όσο και της ομάδας Β΄, θα πρέπει να ολοκληρωθούν μέχρι τις 31/12/2017 και θα περιλαμβάνουν αδέσποτα ζώα που εντοπίζονται εντός των διοικητικών ορίων του Δήμου Αρταίων.

Ο ΔΗΜΑΡΧΟΣ ΑΡΤΑΙΩΝ

ΧΡΗΣΤΟΣ Κ. ΤΣΙΡΟΓΙΑΝΝΗΣ

**ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΑΡΤΑΙΩΝ**

**ΔΙΕΥΘΥΝΣΗ ΤΟΠΙΚΗΣ ΟΙΚΟΝΟΜΙΚΗ ΑΝΑΠΤΥΞΗΣ-**

**ΓΕΩΡΓΙΑΣ-ΚΤΗΝΟΤΡΟΦΙΑΣ ΚΑΙ ΑΛΙΕΙΑΣ**

**ΕΡΓΑΣΙΕΣ : «ΠΕΡΙΣΥΛΛΟΓΗ ΚΑΙ ΠΕΡΙΘΑΛΨΗ ΑΔΕΣΠΟΤΩΝ ΖΩΩΝ ΣΥΝΤΡΟΦΙΑΣ»**

**ΑΡΙΘΜΟΣ ΜΕΛΕΤΗΣ : 9/2017**

**ΠΡΟΫΠΟΛΟΓΙΣΜΟΣ : 13.113,00 € (ΜΕ ΦΠΑ 24%)**

**Κ.Α. : 70-6162.003**

**ΕΛΛΗΝΙΚΗ ΔΗΜΟΚΡΑΤΙΑ K.A. 70-6162.003 : «Περισυλλογή και περίθαλψη ΔΗΜΟΣ ΑΡΤΑΙΩΝ αδέσποτων ζώων συντροφιάς»**

**ΤΕΧΝΙΚΗ ΠΕΡΙΓΡΑΦΗ**

Η παρούσα µελέτη περιλαμβάνει τις εργασίες σήμανσης, καταγραφής, εμβολιασμού, περίθαλψης, στείρωσης των αδέσποτων ζώων του Δήμου Αρταίων, σύμφωνα με το άρθρο 9, του Ν. 4039/2012, όπως τροποποιήθηκε από το άρθρο 46, του Ν. 4235/2014.

**Οι ανάγκες περισυλλογής και μεταφοράς των αδέσποτων ζώων καλύπτονται ποσοτικά από την σύμβαση που έχει ήδη υπογραφεί μεταξύ του αναδόχου και του Δημάρχου Αρταίων (ΑΔΑΜ: 17SYMV0058631) για όλο το έτος 2017 και για τον λόγο αυτό δεν απαιτείται στην παρούσα τεχνική έκθεση να συμπεριληφθούν ποσοτικά, ως εργασίες.**

Η περίθαλψη περιλαμβάνει την κλινική εξέταση, τον εμβολιασμό, τη διενέργεια εργαστηριακών εξετάσεων που κρίνονται απαραίτητες από τον κτηνίατρο για τη διαπίστωση της κατάστασης της υγείας ζώων άρρωστων ή ύποπτων για μεταδοτικά νοσήματα, τις ανάλογες θεραπείες ή ευθανασία, εφόσον χρειάζεται, τις στειρώσεις θηλυκών και αρσενικών ζώων, την ηλεκτρονική ταυτοποίηση και το περιλαίμιο. Οι χειρουργικές επεμβάσεις (στειρώσεις και ορθοπεδικές), καθώς και η νοσηλεία θα γίνονται **υποχρεωτικά** σε κατάλληλες εγκαταστάσεις που διαθέτει ο κτηνίατρος στο ιδιωτικό του ιατρείο. Επίσης, η περίθαλψη περιλαμβάνει και την κτηνιατρικές επεμβάσεις (εμβολιασμοί, θεραπεία ψώρας, τύφου, κλπ.) που απαιτούνται κατόπιν της κτηνιατρικής παρακολούθησης και επίβλεψης στο χώρο του καταφυγίου, τουλάχιστον δύο φορές την εβδομάδα ή συχνότερα, σύμφωνα με την κρίση του ιδιώτη αναδόχου κτηνίατρου.

Για κάθε ζώο που περιθάλπεται, ο κτηνίατρος οφείλει να συμπληρώνει την ατομική καρτέλα ζώου, στην οποία περιγράφονται στοιχεία, σύμφωνα με το συνημμένο υπόδειγμα και περιλαμβάνεται φωτογραφία του ζώου εντός του χώρου του κτηνιατρείου.

Οι στειρώσεις, όπως και οι υπόλοιπες χειρουργικές επεμβάσεις θα πραγματοποιούνται **υποχρεωτικά** κατά την ημέρα της περισυλλογής του αδέσποτου ζώου και **δεν θα γίνονται ομαδικά**.

Οι εργασίες περίθαλψης των αδέσποτων ζώων περιλαμβάνουν τα εξής στάδια:

**1) ΕΙΔΙΚΗ ΣΗΜΑΝΣΗ ΜΕ ΠΕΡΙΛΑΙΜΙΟ - ΜΕΤΑΛΛΙΚΗ ΚΟΝΚΑΡΔΑ**

Αφορά στην τοποθέτηση ειδικού περιλαίμιου µε διαφορετικό χρώµα για τα αρσενικά και τα θηλυκά, στο οποίο αναγράφεται ανεξίτηλα ο κωδικός του ζώου, η επωνυμία του Δήμου Αρταίων, καθώς επίσης και ηλεκτρονική σήµανση (chip). Αν κάτι τέτοιο δε είναι εφικτά τεχνικό, θα τοποθετείται στο περιλαίμιο, ειδική ετικέτα, στην οποία θα αναγράφονται υποχρεωτικά τα παραπάνω στοιχεία.

**2) ΣΤΕΙΡΩΣΗ ΘΗΛΥΚΩΝ**

Αφορά στην πλήρη ωοθηκο-υστερεκτοµή στα θηλυκά αδέσποτα σκυλιά. Τα ράµµατα είναι απορροφήσιµα.

**3) ΣΤΕΙΡΩΣΗ ΑΡΣΕΝΙΚΩΝ**

Αφορά στην αφαίρεση όρχεων. Τα ράμματα είναι απορροφήσιμα.

**4) ΑΝΤΙΠΑΡΑΣΙΤΙΚΗ ΑΜΠΟΥΛΑ**

Αφορά την µεγάλη αντιπαρασιτική αµπούλα που διώχνει τα εξωπαράσιτα.

**5) ΑΝΤΙΛΥΣΣΙΚΑ ΕΜΒΟΛΙΑ**

Αφορά ενέσιµη χορήγηση αντιλυσσικού εμβολίου για τα αδέσποτα σκυλιά τα οποία εντοπίζονται εντός ορίων του Δήµου .

**6) ΗΜΕΡΑ ΝΟΣΗΛΕΙΑΣ**

Περιλαμβάνει τη φιλοξενία και τη φαρμακευτική αγωγή του νοσηλευόμενου ζώου, μετά τη στείρωση ή οποιαδήποτε άλλη χειρουργική επέμβαση.

**7) ΗΛΕΚΤΡΟΝΙΚΗ ΤΑΥΤΟΠΟΙΗΣΗ**

Αφορά τοποθέτηση microchip µόνο στα αδέσποτα σκυλιά, συµβατό µε τη νέα νοµοθεσία.

**8) ΠΑΡΑΚΟΛΟΥΘΗΣΗ ΛΥΣΣΥΠΟΠΤΩΝ ΑΔΕΣΠΟΤΩΝ ΣΚΥΛΩΝ**

Τα ζώα που έχουν ακραία επιθετική συμπεριφορά, περισυλλέγονται από τον ανάδοχο που είναι υπεύθυνος για τις περισυλλογές, παρουσία του κτηνιάτρου, παρακολουθείται **υποχρεωτικά** η υγεία τους για 15 ηµέρες και εκδίδονται πιστοποιητικά ως µη λυσσύποπτα.

**9) ΕΞΕΤΑΣΗ ΑΙΜΑΤΟΣ ΓΙΑ ΛΕΪΣΜΑΝΙΑ**

**10) ΣΟΒΑΡΑ ΕΚΤΑΚΤΑ ΠΕΡΙΣΤΑΤΙΚΑ**

**11) ΧΕΙΡΟΥΡΓΙΚΕΣ ΜΙΚΡΟΕΠΕΜΒΑΣΕΙΣ**

**12) ΑΚΤΙΝΟΓΡΑΦΙΕΣ ΜΙΚΡΕΣ**

**13) ΚΤΗΝΙΑΤΡΙΚΗ ΕΠΙΒΛΕΨΗ ΚΑΙ ΠΕΡΙΘΑΛΨΗ ΖΩΩΝ ΣΤΟ ΚΑΤΑΦΥΓΙΟ**

Ο ανάδοχος κτηνίατρος, τουλάχιστον δύο-τρεις φορές την εβδομάδα ή ανά πιο τακτά χρονικά διαστήματα, εφόσον κριθεί απαραίτητο, υποχρεούται να επισκέπτεται το καταφύγιο αδέσποτων ζώων, προκειμένου να επιβλέπει όλα τα φιλοξενούμενα ζώα και να παρακολουθεί την υγεία τους. Σε περίπτωση που διαπιστωθεί ότι κάποιο από τα ζώα απαιτεί κτηνιατρική επέμβαση η οποία μπορεί να πραγματοποιηθεί στο χώρο του καταφυγίου, όπως εμβολιασμοί, ηλεκτρονική ταυτοποίηση, κλπ., ο κτηνίατρος θα την πραγματοποιεί επιτόπου. Σε περίπτωση που διαπιστωθεί ότι κάποιο ζώο νοσεί πιο σοβαρά, τότε ειδοποιεί την υπηρεσία, η οποία δίνει εντολή για την άμεση μεταφορά του ζώου στο κτηνιατρείο του αναδόχου για την περαιτέρω περίθαλψη και θεραπεία.

**ΕΙΔΙΚΕΣ ΥΠΟΧΡΕΩΣΕΙΣ ΑΝΑΔΟΧΟΥ/ΩΝ:**

* **Ο ανάδοχος κτηνίατρος, θα τηρεί ατομική καρτέλα καταγραφής ζώου, με φωτογραφία, τον αριθμό ηλεκτρονικής ταυτότητας, το φύλο, ράτσα, σημείο περισυλλογής, ημερομηνία περισυλλογής, επεμβάσεις, όπως στειρώσεις, εμβολιασμοί, αμπούλα, περιλαίμιο και το είδος και την ποσότητα των φαρμάκων που χορηγήθηκαν κατά τη διάρκεια της περίθαλψης, σύμφωνα με το συνημμένο υπόδειγμα.**
* **Το έντυπο αυτό θα υπογράφεται από τον ίδιο και θα χρησιμοποιείται, ως αρχείο στην υπηρεσία μας προκειμένου να συμπληρωθεί το βιβλίο εισόδου-εξόδου αδέσποτων ζώων για το έτος 2017, είτε από τον ίδιο, είτε από τον διοικητικό υπεύθυνο υπάλληλο του καταφυγίου και το οποίο ΥΠΟΧΡΕΩΤΙΚΑ τηρείται, βάσει της σχετικής νομοθεσίας.**
* **Επίσης, στην ατομική καρτέλα ζώου, θα καταγράφονται τυχόν συμπληρωματικές και πρόσθετες επεμβάσεις, τις οποίες ο ανάδοχος κτηνίατρος εκτελεί, κατόπιν της επίβλεψης και παρακολούθησης που ο ίδιος πραγματοποίησε στο χώρο του καταφυγίου.**
* **Ο ανάδοχος θα λαμβάνει εντολές για την περίθαλψη αδέσποτων ζώων, ΑΠΟΚΛΕΙΣΤΙΚΑ και ΜΟΝΟ από την εποπτεύουσα υπηρεσία του Δήμου και όχι από πολίτες η μέλη του Φιλοζωικού Συλλόγου. Σε τέτοιες περιπτώσεις, οφείλει να ενημερώσει τους υπαλλήλους της εποπτεύουσας υπηρεσίας, ώστε αυτοί, με τη σειρά τους να μεριμνήσουν για την περίθαλψη των αδέσποτων ζώων.**
* **Οι προσφορές πρέπει, με ποινή αποκλεισμού, να καλύπτουν όλες τις εργασίες αντίστοιχα, όπως αναγράφονται στον ενδεικτικό προϋπολογισμό και στον πίνακα των προμετρήσεων.**

|  |  |  |
| --- | --- | --- |
|  |  | Άρτα, 24/5/2017 |
|  |  | ΘΕΩΡΗΘΗΚΕ |
| Ο συντάξας |  | Η Δ/ντρια Τοπικής Οικονομικής Ανάπτυξης |
|  |  | Γεωργίας-Κτηνοτροφίας και Αλιείας |
|  |  |  |
|  |  |  |
| Γεώργιος Ντεκουμές |  | Μαρία Ανδρέου |

**ΕΛΛΗΝΙΚΗ ΔΗΜΟΚΡΑΤΙΑ K.A. 70-6162.003 : «Περισυλλογή και περίθαλψη ΔΗΜΟΣ ΑΡΤΑΙΩΝ αδέσποτων ζώων συντροφιάς»**

**ΠΡΟΜΕΤΡΗΣΗ ΕΡΓΑΣΙΩΝ**

|  |  |
| --- | --- |
| **ΕΡΓΑΣΙΕΣ** | **ΠΟΣΟΤΗΤΑ** |
| **ΠΕΡΙΘΑΛΨΗ** |  |
| 1. Σήμανση με περιλαίμιο-μεταλλική κονκάρδα | 45 ΕΠΕΜΒΑΣΕΙΣ |
| 2. Στείρωση θηλυκών | 27 ΕΠΕΜΒΑΣΕΙΣ |
| 3. Στείρωση αρσενικών | 18 ΕΠΕΜΒΑΣΕΙΣ |
| 4. Αντιπαρασιτική αμπούλα | 45 ΕΠΕΜΒΑΣΕΙΣ |
| 5. Αντιλυσσικά εμβόλια | 45 ΕΠΕΜΒΑΣΕΙΣ |
| 6. Ημέρα νοσηλείας | 30 ΗΜΕΡΕΣ |
| 7. Ηλεκτρονική ταυτοποίηση | 45 ΕΠΕΜΒΑΣΕΙΣ |
| 8. Παρακολούθηση λυσσύποπτων ζώων | 10 ΕΠΕΜΒΑΣΕΙΣ |
| 9. Εξέταση αίματος για λεϊσμάνια | 8 ΕΠΕΜΒΑΣΕΙΣ |
| 10. Σοβαρά έκτακτα περιστατικά | 6 ΕΠΕΜΒΑΣΕΙΣ |
| 11. Χειρουργικές μικροεπεμβάσεις | 8 ΕΠΕΜΒΑΣΕΙΣ |
| 12. Ακτινογραφίες μικρές | 7 ΕΠΕΜΒΑΣΕΙΣ |
| 13. Κτηνιατρική επίβλεψη και περίθαλψη στο καταφύγιο | 38 ΕΠΙΣΚΕΨΕΙΣ |

**Οι ποσότητες επεμβάσεων της προμέτρησης έχουν υπολογιστεί κατ΄εκτίμηση και μπορεί να διαμορφωθούν ανάλογα με τις πραγματικές, επί τόπου ανάγκες, εντός των ορίων του συμβατικού ποσού.**

|  |  |  |
| --- | --- | --- |
|  |  | Άρτα, 24 /5/2017 |
|  |  | ΘΕΩΡΗΘΗΚΕ |
| Ο συντάξας |  | Η Δ/ντρια Τοπικής Οικονομικής Ανάπτυξης |
|  |  | Γεωργίας-Κτηνοτροφίας και Αλιείας |
|  |  |  |
|  |  |  |
| Γεώργιος Ντεκουμές |  | Μαρία Ανδρέου |

**ΕΛΛΗΝΙΚΗ ΔΗΜΟΚΡΑΤΙΑ K.A. 70-6162.003 : «Περισυλλογή και περίθαλψη ΔΗΜΟΣ ΑΡΤΑΙΩΝ αδέσποτων ζώων συντροφιάς»**

**ΤΙΜΟΛΟΓΙΟ ΜΕΛΕΤΗΣ**

**ΑΡΘΡΟ 1**: **ΕΙΔΙΚΗ ΣΗΜΑΝΣΗ ΜΕ ΠΕΡΙΛΑΙΜΙΟ - ΜΕΤΑΛΛΙΚΗ ΚΟΝΚΑΡΔΑ**

Αφορά την τοποθέτηση ειδικού περιλαίμιου µε διαφορετικό χρώµα σε αρσενικά και θηλυκά αδέσποτα σκυλιά στο οποίο αναγράφεται ανεξίτηλα ο κωδικός του ζώου και η επωνυμία του Δήμου Αρταίων.

Τιµή εφαρµογής: έως 9,00 € / ζώο

Ολογράφως: έως εννέα ευρώ

**ΑΡΘΡΟ 2:** **ΣΤΕΙΡΩΣΗ ΘΗΛΥΚΟΥ**

Αφορά την πλήρη ωοθηκο-υστερεκτοµή και απορροφήσιµα ράµµατα στα θηλυκά αδέσποτα σκυλιά.

Τιµή εφαρµογής: έως 90,00€ / θηλυκό σκύλο.

Ολογράφως: έως ενενήντα ευρώ.

**ΑΡΘΡΟ 3 :** **ΣΤΕΙΡΩΣΗ ΑΡΣΕΝΙΚΟΥ**

Αφορά την ορχεκτομή και απορροφήσιμα ράμματα στα αρσενικά αδέσποτα σκυλιά.

Τιµή εφαρµογής: έως 45,00€ / αρσενικό σκυλί.

Ολογράφως: έως σαράντα πέντε ευρώ.

**ΑΡΘΡΟ 4**: **ΑΝΤΙΠΑΡΑΣΙΤΙΚΗ ΑΜΠΟΥΛΑ**

Αφορά την µεγάλη αντιπαρασιτική αµπούλα που διώχνει τα εξωπαράσιτα.

Τιµή εφαρµογής: έως 7,00€ / ζώο.

Ολογράφως: έως επτά ευρώ.

**ΑΡΘΡΟ 5**: **ΑΝΤΙΛΥΣΣΙΚΑ ΕΜΒΟΛΙΑ**

Αφορά ενέσιµη χορήγηση αντιλυσσικού εμβολίου που πραγματοποιείται από τον κτηνίατρο στο χώρο του κτηνιατρείου ή του καταφυγίου.

Τιµή εφαρµογής: έως 15,00 € / ζώο.

Ολογράφως: έως δέκα πέντε ευρώ.

**ΑΡΘΡΟ 6**: **ΗΜΕΡΑ ΝΟΣΗΛΕΙΑΣ**

Περιλαμβάνει τη φιλοξενία και τη φαρμακευτική αγωγή του νοσηλευόμενου ζώου, μετά από ορθοπεδικά χειρουργεία και σοβαρά έκτακτα περιστατικά, μέχρι την ασφαλή μεταφορά του στο καταφύγιο.

Τιµή εφαρµογής: έως 15,00 € / ζώο/ ημέρα.

Ολογράφως: έως δέκα πέντε ευρώ.   
**ΑΡΘΡΟ 7**: **ΗΛΕΚΤΡΟΝΙΚΗ ΤΑΥΤΟΠΟΙΗΣΗ**

Αφορά τοποθέτηση microchip συµβατό µε τη νέα νοµοθεσία.

Τιµή εφαρµογής: έως 15,00 € / ζώο

Ολογράφως: έως δέκα πέντε ευρώ

**ΑΡΘΡΟ 8**: **ΠΑΡΑΚΟΛΟΥΘΗΣΗ ΛΥΣΣΥΠΟΠΤΩΝ ΑΔΕΣΠΟΤΩΝ ΣΚΥΛΩΝ**

Τα ζώα που έχουν επιτεθεί και δαγκώσει, κατόπιν εντολής κτηνιατρικής παρακολούθησης ζώου από το Νοσοκομείο, περισυλλέγονται και παρακολουθείται η υγεία τους για 15 ημέρες, απαραίτητα από κτηνίατρο, ο οποίος ειδοποιεί και την αρμόδια υπηρεσία της Δ/νσης Δημόσιας Υγείας και εκδίδει πιστοποιητικά ως μη λυσσύποπτα.

Τιµή εφαρµογής: έως 75,00 € / ζώο.

Ολογράφως: έως εβδομήντα πέντε ευρώ.

**ΑΡΘΡΟ 9** : **ΕΞΕΤΑΣΗ ΑΙΜΑΤΟΣ ΓΙΑ ΛΕΪΣΜΑΝΙΑ**

Ορολογική εξέταση για ανίχνευση τίτλου αντισωμάτων κατά της λεϊσμανίασης, κατά την πρώτη διαδικασία περισυλλογής των σκύλων και πριν από οποιαδήποτε ιατρική πράξη, όπως περίθαλψη ή στείρωση.

Τιµή εφαρµογής: έως 30,00 € / ζώο.

Ολογράφως: έως τριάντα ευρώ.

**ΑΡΘΡΟ 10**: **ΣΟΒΑΡΑ ΕΚΤΑΚΤΑ ΠΕΡΙΣΤΑΤΙΚΑ**

Αφορά σε σοβαρά έκτακτα περιστατικά, που απαιτούν χειρουργεία.

Τιµή εφαρµογής: έως 250,00 € / ζώο.

Ολογράφως: έως διακόσια πενήντα ευρώ.

Αριθµητικά: έως 250,00 €.

**ΑΡΘΡΟ 11**: **ΧΕΙΡΟΥΡΓΙΚΕΣ ΜΙΚΡΟΕΠΕΜΒΑΣΕΙΣ**

Συρραφές τραυµάτων και αφαίρεση ογκιδίων   
 Τιµή εφαρµογής: έως 40,00 € / ζώο.

Ολογράφως: έως σαράντα ευρώ.

**ΑΡΘΡΟ 12 : ΑΚΤΙΝΟΓΡΑΦΙΕΣ ΜΙΚΡΕΣ**

Ακτινογραφίες μικρές, εφόσον διαγνωσθεί κλινικό κάταγμα, δυσπλασία, κλπ.

Τιμή εφαρμογής : έως 15,00 €/ζώο.

Ολογράφως : έως δεκαπέντε ευρώ.

**ΑΡΘΡΟ 13 : ΚΤΗΝΙΑΤΡΙΚΗ ΕΠΙΒΛΕΨΗ ΚΑΙ ΠΕΡΙΘΑΛΨΗ ΖΩΩΝ ΣΤΟ ΚΑΤΑΦΥΓΙΟ**

Ο ανάδοχος κτηνίατρος, τουλάχιστον δύο-τρεις φορές την εβδομάδα ή ανά πιο τακτά χρονικά διαστήματα, εφόσον κριθεί απαραίτητο, **υποχρεούται** να επισκέπτεται το καταφύγιο αδέσποτων ζώων, προκειμένου να επιβλέπει όλα τα φιλοξενούμενα ζώα και να παρακολουθεί την υγεία τους. Σε περίπτωση που διαπιστωθεί ότι κάποιο από τα ζώα απαιτεί κτηνιατρική επέμβαση η οποία μπορεί να πραγματοποιηθεί στο χώρο του καταφυγίου, όπως εμβολιασμοί, ηλεκτρονική ταυτοποίηση, κλπ., ο κτηνίατρος θα την πραγματοποιεί επιτόπου. Σε περίπτωση που διαπιστωθεί ότι κάποιο ζώο νοσεί πιο σοβαρά, τότε ειδοποιεί την υπηρεσία, η οποία δίνει εντολή για την άμεση μεταφορά του ζώου στο κτηνιατρείο του αναδόχου για την περαιτέρω περίθαλψη και θεραπεία.

Επίσης, στο κόστος της επίβλεψης-επίσκεψης συμπεριλαμβάνονται και οι εργασίες περίθαλψης των ζώων με τα τυχόν υλικά (εμβόλια, χάπια, φάρμακα, κλπ.) που θα χρησιμοποιηθούν.

Τιμή εφαρμογής : έως 50,00€/επίσκεψη

Ολογράφως : έως πενήντα ευρώ.

|  |  |  |
| --- | --- | --- |
|  |  | Άρτα, 24 /5/2017 |
|  |  | ΘΕΩΡΗΘΗΚΕ |
| Ο συντάξας |  | Η Δ/ντρια Τοπικής Οικονομικής Ανάπτυξης |
|  |  | Γεωργίας-Κτηνοτροφίας και Αλιείας |
|  |  |  |
|  |  |  |
| Γεώργιος Ντεκουμές |  | Μαρία Ανδρέου |

**ΕΛΛΗΝΙΚΗ ΔΗΜΟΚΡΑΤΙΑ K.A. 70-6162.003 : «Περισυλλογή και περίθαλψη ΔΗΜΟΣ ΑΡΤΑΙΩΝ αδέσποτων ζώων συντροφιάς»**

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**



|  |  |  |
| --- | --- | --- |
|  |  | Άρτα, 24 /5/2017 |
|  |  | ΘΕΩΡΗΘΗΚΕ |
| Ο συντάξας |  | Η Δ/ντρια Τοπικής Οικονομικής Ανάπτυξης |
|  |  | Γεωργίας-Κτηνοτροφίας και Αλιείας |
|  |  |  |
|  |  |  |
| Γεώργιος Ντεκουμές |  | Μαρία Ανδρέου |

**ΕΛΛΗΝΙΚΗ ΔΗΜΟΚΡΑΤΙΑ K.A. 70-6162.003 : «Περισυλλογή και περίθαλψη ΔΗΜΟΣ ΑΡΤΑΙΩΝ αδέσποτων ζώων συντροφιάς»**

**ΑΤΟΜΙΚΗ ΚΑΡΤΕΛΑ ΑΔΕΣΠΟΤΟΥ ΖΩΟΥ ΣΥΝΤΡΟΦΙΑΣ**

**(την οποία υποχρεωτικά τηρεί ο ανάδοχος κτηνίατρος κατά την καταγραφή των ζώων προς περίθαλψη αλλά και για την ενημέρωση του βιβλίου εισερχομένων και εξερχομένων ζώων στο καταφύγιο)**

**ΕΛΛΗΝΙΚΗ ΔΗΜΟΚΡΑΤΙΑ K.A. 70-6162.003 : «Περισυλλογή και περίθαλψη ΔΗΜΟΣ ΑΡΤΑΙΩΝ αδέσποτων ζώων συντροφιάς»**

**ΣΥΓΓΡΑΦΗ ΥΠΟΧΡΕΩΣΕΩΝ**

**Άρθρο 1ο: Αντικείμενο µελέτης**

Η παρούσα Συγγραφή Υποχρεώσεων αφορά τους ειδικούς όρους βάσει των οποίων και σε συνδυασµό µε τους λοιπούς όρους της σύµβασης θα γίνουν οι απαραίτητες εργασίες, για τον κτηνιατρικό έλεγχο, τη στείρωση, τον εµβολιασµό, την ηλεκτρονική σήµανση, την παρακολούθηση, την παραµονή και εν γένει την ιατροφαρμακευτική περίθαλψη των αδέσποτων σκύλων που βρίσκονται εντός των διοικητικών ορίων του Δήµου Aρταίων .

**Άρθρο 2ο: Αναθέτουσα Αρχή – Αντικείμενο του διαγωνισμού-Προϋπολογισμός**

Η διαδικασία της ανάθεσης είναι ο συνοπτικός διαγωνισμός, βάσει του άρθρου 2, παρ. 1, περίπτ.30 και του άρθρου 117, του Ν. 4412/2016. Αναθέτουσα αρχή του διαγωνισμού είναι ο Δήμος Αρταίων. Αντικείμενο του διαγωνισμού είναι η ανάδειξη μειοδότη, για την παροχή υπηρεσίας «Περισυλλογή και περίθαλψη αδέσποτων ζώων συντροφιάς», συνολικής προϋπολογισθείσας δαπάνης 13.113,00 € συμπεριλαμβανομένου του ΦΠΑ 24%.

Οι διαγωνιζόμενοι μπορούν να υποβάλλουν μία μόνο προσφορά για την εκτέλεση των προκηρυχθεισών υπηρεσιών .

Οι εργασίες θα γίνουν σύμφωνα με τις τεχνικές προδιαγραφές της μελέτης της Δ/νσης Τοπικής Οικονομικής Ανάπτυξης-Γεωργίας-Κτηνοτροφίας & Αλιείας.

Τα στοιχεία της σύμβασης που θα συνοδεύουν αυτή θα είναι :

* Η παρούσα διακήρυξη.
* Η τεχνική περιγραφή.
* Η συγγραφή υποχρεώσεων.

Ο συνολικός ενδεικτικός προϋπολογισμός ανέρχεται στο ποσό των 13.113,00 € συμπεριλαμβανομένου του ΦΠΑ . Η δαπάνη θα καλυφτεί από ενίσχυση του ποσού του ΚΑ 70-6162.003 με τίτλο : «Περισυλλογή και περίθαλψη αδέσποτων ζώων συντροφιάς», με το ποσό των 13.124,82€, από κρατική επιχορήγηση του Υπουργείου Αγροτικής Ανάπτυξης για δράσεις διαχείρισης αδέσποτων ζώων συντροφιάς από τους Δήμους στους οποίους συμπεριλήφθηκε με Υπουργική Απόφαση και ο Δήμος Αρταίων.

**Άρθρο 3ο: Δικαιούμενοι συμμετοχής**

Δικαιούμενοι συμμετοχής είναι:

1. Κτηνίατροι, ως φυσικά ή νομικά πρόσωπα, ή ενώσεις αυτών, που είναι εγκατεστημένοι :

α) σε κράτος-μέλος της Ένωσης,

β) σε κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

2. Οι ενώσεις οικονομικών φορέων συμμετέχουν υπό τους όρους των παρ. 2, 3 και 4 του άρθρου 19 του Ν. 4412/2016.

Δεν απαιτείται από τις εν λόγω ενώσεις να περιβληθούν συγκεκριμένη νομική μορφή για την υποβολή προσφοράς. Σε περίπτωση που η ένωση αναδειχθεί ανάδοχος η νομική της μορφή πρέπει να είναι τέτοια που να εξασφαλίζεται η ύπαρξη ενός και μοναδικού φορολογικού μητρώου για την ένωση (πχ κοινοπραξία).

3. Οικονομικός φορέας συμμετέχει είτε μεμονωμένα είτε ως μέλος ένωσης.

**Άρθρο 4ο: Γενικές υποχρεώσεις του αναδόχου**

* Η παραλαβή θα γίνεται σε εβδομαδιαία βάση, σε συγκεκριμένη µέρα, εκτός της περιπτώσεως επείγοντος περιστατικού. Κάθε τέλος του µήνα πρέπει να γίνεται από όλους τους συμβαλλόμενους, αναλυτικός απολογισμός και να είναι ενημερωμένη η υπηρεσία για κάθε περιστατικό ζώου συνοδευόμενο από φωτογραφικό υλικό (ακόμη και κατά τη διάρκεια των στειρώσεων).

Οι στειρώσεις θα πραγματοποιούνται **υποχρεωτικά** κατά την ημέρα της περισυλλογής του αδέσποτου ζώου και **δεν θα γίνονται ομαδικά**.

* Ο ανάδοχος σε κάθε περίπτωση βαρύνεται µε όλες τις απαιτούμενες δαπάνες για την ολοκλήρωση του έργου, όπως είναι οι δαπάνες των μισθών και ημερομισθίων του προσωπικού, οι δαπάνες όλων των εργοδοτικών επιβαρύνσεων, οι δαπάνες για τη μετακίνηση του προσωπικού του, οι δαπάνες των υλικών και της µμεταφοράς, διαλογής, φύλαξης, φθοράς τους κλπ.,οι δαπάνες λειτουργίας, συντήρησης, απόσβεσης, µμισθωμάτων µμηχανημάτων και οχημάτων, οι φόροι, τέλη, δασµοί, ασφαλιστικές κρατήσεις ή επιβαρύνσεις, οι δαπάνες αποζημιώσεων ζηµιών στο προσωπικό του, στον κύριο του έργου ή σε οποιοδήποτε τρίτο και γενικά κάθε είδους δαπάνη απαραίτητη για την καλή και έντεχνη εκτέλεση της εργασίας……………………………………..…………………………………
* Ο ανάδοχος έχει την υποχρέωση για την τήρηση των διατάξεων της εργατικής νοµοθεσίας, των διατάξεων και κανονισµών για την πρόληψη ατυχημάτων στο προσωπικό του, ή στο προσωπικό του φορέα του έργου, ή σε οποιονδήποτε τρίτο και για τη λήψη μέτρων προστασίας του περιβάλλοντος.
* Τέλος ο ανάδοχος υποχρεούται να ενημερώνει την αρµόδια υπηρεσία γραπτώς για την εξέλιξη των εργασιών εβδομαδιαίως και κάθε τέλος του µήνα αναλυτικός απολογισμός που θα περιλαμβάνει απαραιτήτως και φωτογραφικό υλικό στην υπηρεσία.
* Ο Δήµος έχει το δικαίωµα προσβολής της σύµβασης σε περίπτωση µη τήρησης των συμφωνηθέντων.
* Ο ανάδοχος ευθύνεται αυτός και µόνο, αποκλειόμενης ρητά και απόλυτα κάθε ευθύνης του Δήµου Αρταίων, για τα κατά τη διάρκεια εκτέλεσης της σύµβασης τυχόν ατυχήµατα ή βλάβες που µπορεί να συµβούν στο πάσης φύσεως προσωπικό ή τρίτους, από οποιοδήποτε λόγο ή αιτία που σχετίζεται µε την εκτέλεσή της και υποχρεούται να καταβάλλει κάθε ζηµιά που τυχόν ήθελε προκύψει κατά την εκτέλεση της εργασίας, εφόσον αυτή οφείλεται σε δικές του ενέργειες ή παραλήψεις. Εάν η ποιότητα των παρεχόμενων υπηρεσιών δεν ανταποκρίνεται στους όρους της σύµβασης ο ανάδοχος υποχρεούται να συμμορφωθεί, σύµφωνα µε τις ισχύουσες διατάξεις, διαφορετικά δύναται να κηρυχθεί έκπτωτος ο ανάδοχος και η συνέχιση της σύµβασης να ανατεθεί ελεύθερα σε οποιονδήποτε τρίτο µε καταλογισµό σε βάρος του οποιασδήποτε οικονομικής διαφοράς.
* Ο ανάδοχος θα πρέπει να έχει την δυνατότητα να ανταποκρίνεται σε αιτήµατα του Δήµου για έκτακτα περιστατικά τόσο τις πρωινές, όσο και κατά τις απογευματινές ώρες.

* Ο αριθµός των περιστατικών είναι κατά προσέγγιση και µπορεί να διαφέρει τελικά ανάλογα µε τις ανάγκες που θα παρουσιαστούν κατά την διάρκεια της λειτουργίας του προγράμματος.
* Ο ανάδοχος κτηνίατρος, θα τηρεί καρτέλα καταγραφής ζώου, με φωτογραφία και ημερολόγιο περιστατικών για τις εργασίες που γίνονται, το οποίο θα περιλαμβάνει την ημερομηνία, ταυτότητα του ζώου, είδος περίθαλψης, κλπ. και θα συνυπογράφεται από τον κτηνίατρο και τον επιβλέποντα υπάλληλο της υπηρεσίας μας. Το ημερολόγιο αυτό, θα χρησιμοποιηθεί, ως αρχείο στην υπηρεσία μας προκειμένου να συμπληρωθεί το βιβλίο εισόδου-εξόδου αδέσποτων ζώων για το έτος 2017, το οποίο ΥΠΟΧΡΕΩΤΙΚΑ τηρείται, βάσει της σχετικής νομοθεσίας.
* Ο ανάδοχος θα λαμβάνει εντολές για την περίθαλψη αδέσποτων ζώων, ΑΠΟΚΛΕΙΣΤΙΚΑ και ΜΟΝΟ από τους υπαλλήλους της εποπτεύουσας υπηρεσίας και όχι από πολίτες η μέλη του Φιλοζωικού Συλλόγου. Σε τέτοιες περιπτώσεις, οφείλει να ενημερώσει τους αρμόδιους υπαλλήλους, ώστε αυτοί, με τη σειρά τους να μεριμνήσουν για την περίθαλψη των αδέσποτων ζώων.
* Προσφορές για τις εργασίες που προβλέπονται από την παρούσα μελέτη αφορούν το σύνολο των εργασιών.

**Άρθρο 5ο-Ισχύουσες διατάξεις**

Για τη διενέργεια της παρούσας διαδικασίας για την εκτέλεση των εργασιών, ισχύουν οι διατάξεις των Ν. 4412/2016 και Ν. 3463/06.

**Άρθρο 6ο-Τρόπος εκτέλεσης εργασιών**

Η εκτέλεση των εργασιών, θα πραγματοποιηθεί με συνοπτικό διαγωνισμό, σύμφωνα με τις παραπάνω διατάξεις.

**Άρθρο7ο - Πρόσκληση υποβολής δικαιολογητικών – Κατακύρωση - Πρόσκληση υπογραφής σύμβασης**

α) Μετά την αξιολόγηση των προσφορών, η αναθέτουσα αρχή ειδοποιεί εγγράφως τον προσφέροντα, στον οποίο πρόκειται να γίνει η κατακύρωση («προσωρινό ανάδοχο»), να υποβάλει εντός προθεσμίας πέντε (5) ημερών από την κοινοποίηση της πρόσκλησης, τα δικαιολογητικά, που καθορίζονται στο άρθρο 16 της παρούσας. Τα δικαιολογητικά προσκομίζονται σε σφραγισμένο φάκελο, ο οποίος παραδίδεται στην Επιτροπή Διαγωνισμού.

Αν δεν προσκομισθούν τα παραπάνω δικαιολογητικά ή υπάρχουν ελλείψεις σε αυτά που υποβλήθηκαν, παρέχεται προθεσμία στον προσωρινό ανάδοχο να τα προσκομίσει ή να τα συμπληρώσει εντός δύο (2) ημερών από την κοινοποίηση σχετικής έγγραφης ειδοποίησης σε αυτόν.

i) Αν κατά τον έλεγχο των παραπάνω δικαιολογητικών διαπιστωθεί ότι τα στοιχεία που δηλώθηκαν με την υπεύθυνη δήλωση του άρθρου 79 παρ. 2 ν. 4412/2016 είναι ψευδή ή ανακριβή, ή

ii) αν δεν υποβληθούν στο προκαθορισμένο χρονικό διάστημα τα απαιτούμενα πρωτότυπα ή αντίγραφα, των παραπάνω δικαιολογητικών, ή

iii) αν από τα δικαιολογητικά που προσκομίσθηκαν νομίμως και εμπροθέσμως, δεν αποδεικνύονται οι όροι και οι προϋποθέσεις συμμετοχής σύμφωνα με τα άρθρα 12, 13 και 14 της παρούσας, ο προσωρινός ανάδοχος κηρύσσεται έκπτωτος και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά τηρουμένης της ανωτέρω διαδικασίας.

Αν κανένας από τους προσφέροντες δεν υπέβαλε αληθή ή ακριβή δήλωση, ή αν κανένας από τους προσφέροντες δεν προσκομίζει ένα ή περισσότερα από τα απαιτούμενα δικαιολογητικά, ή αν κανένας από τους προσφέροντες δεν αποδείξει ότι πληροί τα κριτήρια ποιοτικής επιλογής του άρθρου 14, η διαδικασία ανάθεσης ματαιώνεται.

Η διαδικασία ελέγχου των παραπάνω δικαιολογητικών ολοκληρώνεται με τη σύνταξη πρακτικού από την Επιτροπή Διαγωνισμού και τη διαβίβαση του φακέλου στην Οικονομική Επιτροπή για τη λήψη απόφασης, είτε για την κατακύρωση της σύμβασης, είτε για την κήρυξη του προσωρινού αναδόχου ως εκπτώτου είτε για τη ματαίωση της διαδικασίας.

β) Η Οικονομική Επιτροπή είτε κατακυρώνει, είτε ματαιώνει τη σύμβαση, σύμφωνα με τις διατάξεις των άρθρων 105 και 106 του Ν. 4412/2016.

Η αναθέτουσα αρχή κοινοποιεί την απόφαση κατακύρωσης, μαζί με αντίγραφο όλων των πρακτικών της διαδικασίας ελέγχου και αξιολόγησης των προσφορών, σε κάθε προσφέροντα εκτός από τον προσωρινό ανάδοχο με κάθε πρόσφορο τρόπο, όπως με τηλεομοιοτυπία, ηλεκτρονικό ταχυδρομείο, επί αποδείξει. Όσοι υπέβαλαν παραδεκτές προσφορές λαμβάνουν γνώση των δικαιολογητικών του προσωρινού αναδόχου.

γ) Μετά την άπρακτη πάροδο των προθεσμιών άσκησης των προβλεπόμενων από τις κείμενες διατάξεις βοηθημάτων και μέσων στο στάδιο της προδικαστικής και δικαστικής πρoστασίας και από τις αποφάσεις αναστολών επί αυτών, ο προσωρινός ανάδοχος υποβάλει επικαιροποιημένα τα δικαιολογητικά του άρθρου 16 της παρούσας μετά από σχετική πρόσκληση της αναθέτουσας αρχής. Τα στοιχεία ελέγχονται από την Επιτροπή Διαγωνισμού και, εφόσον διαπιστωθεί ότι δεν έχουν εκλείψει οι προϋποθέσεις συμμετοχής των άρθρων 12, 13 και τα κριτήρια ποιοτικής επιλογής του άρθρου 14, κοινοποιείται η απόφαση κατακύρωσης στον προσωρινό ανάδοχο και καλείται να προσέλθει σε ορισμένο τόπο και χρόνο για την υπογραφή του συμφωνητικού, εντός δέκα (10) ημερών από την κοινοποίηση σχετικής έγγραφης ειδικής πρόσκλησης, προσκομίζοντας, και την απαιτούμενη εγγυητική επιστολή καλής εκτέλεσης.

δ) Η υπογραφή του συμφωνητικού έχει αποδεικτικό χαρακτήρα. Εάν ο ανάδοχος δεν προσέλθει να υπογράψει το συμφωνητικό, μέσα στην προθεσμία που ορίζεται στην ειδική πρόκληση, κηρύσσεται έκπτωτος και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά. Αν κανένας από τους προσφέροντες δεν προσέλθει για την υπογραφή του συμφωνητικού, η διαδικασία ανάθεσης ματαιώνεται.

**Άρθρο 8ο-Εγγύηση καλής εκτέλεσης των εργασιών**

Για την υπογραφή της σύμβασης απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 1 β) του Ν.4412/2016, το ύψος της οποίας καθορίζεται σε ποσοστό 5% επί της αξίας της σύμβασης, χωρίς Φ.Π.Α.

Οι εγγυητικές επιστολές καλής εκτέλεσης, προκειμένου να γίνουν αποδεκτές από την υπηρεσία, πρέπει να περιλαμβάνουν κατ’ ελάχιστον τα κατωτέρω αναφερόμενα στοιχεία.

2. Οι εγγυητικές επιστολές συμμετοχής περιλαμβάνουν κατ’ ελάχιστον τα ακόλουθα στοιχεία:

α) την ημερομηνία έκδοσης,

β) τον εκδότη,

γ) την αναθέτουσα αρχή προς την οποία απευθύνονται

δ) τον αριθμό της εγγύησης,

ε) το ποσό που καλύπτει η εγγύηση,

στ) την πλήρη επωνυμία, τον Α.Φ.Μ. και τη διεύθυνση του οικονομικού φορέα υπέρ του οποίου εκδίδεται η εγγύηση (στην περίπτωση ένωσης αναγράφονται όλα τα παραπάνω για κάθε μέλος της ένωσης),

ζ) τους όρους ότι: αα) η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως, και ββ) ότι σε περίπτωση κατάπτωσης αυτής, το ποσό της κατάπτωσης υπόκειται στο εκάστοτε ισχύον τέλος χαρτοσήμου,

η) τα στοιχεία της σχετικής διακήρυξης και την ημερομηνία διενέργειας του διαγωνισμού,

θ) την ημερομηνία λήξης ή τον χρόνο ισχύος της εγγύησης,

ι) την ανάληψη υποχρέωσης από τον εκδότη της εγγύησης να καταβάλει το ποσό της εγγύησης ολικά ή μερικά εντός πέντε (5) ημερών μετά από απλή έγγραφη ειδοποίηση εκείνου προς τον οποίο απευθύνεται.

ια) τον αριθμό και τον τίτλο της σχετικής σύμβασης

3. Οι εγγυητικές επιστολές εκδίδονται από πιστωτικά ιδρύματα που λειτουργούν νόμιμα στα κράτη - μέλη της Ένωσης ή του Ευρωπαϊκού Οικονομικού Χώρου ή στα κράτη-μέρη της ΣΔΣ και έχουν, σύμφωνα με τις ισχύουσες διατάξεις, το δικαίωμα αυτό. Μπορούν, επίσης, να εκδίδονται από το Ε.Τ.Α.Α. - Τ.Σ.Μ.Ε.Δ.Ε. ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Αν συσταθεί παρακαταθήκη με γραμμάτιο παρακατάθεσης χρεογράφων στο Ταμείο Παρακαταθηκών και Δανείων, τα τοκομερίδια ή μερίσματα που λήγουν κατά τη διάρκεια της εγγύησης επιστρέφονται μετά τη λήξη τους στον υπέρ ου η εγγύηση οικονομικό φορέα.

4. Οι εγγυητικές επιστολές εκδίδονται κατ’ επιλογή του αναδόχου από ένα ή περισσότερους εκδότες της παραπάνω παραγράφου, ανεξαρτήτως του ύψους των.

5. Σε περίπτωση ανάθεσης της σύμβασης σε ένωση (κοινοπραξία) , όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον μέχρι πλήρους εκτέλεσης της σύμβασης.

**Άρθρο 9ο- Πληρωμές**

Δεν επιτρέπεται χορήγηση προκαταβολής, για οποιοδήποτε ύψος προϋπολογισμού των εργασιών.

Η πληρωμή του Αναδόχου θα γίνεται τμηματικά, με εξόφληση μετά την παραλαβή.

Ο ανάδοχος βαρύνεται με όλες τις νόμιμες κρατήσεις.

**Άρθρο 10ο- Χρόνος-Τόπος και διάρκεια εκτέλεσης των εργασιών**

Οι εργασίες θα πρέπει να ολοκληρωθούν μέχρι τις 31/12/2017 και θα περιλαμβάνουν αδέσποτα ζώα που εντοπίζονται εντός των διοικητικών ορίων του Δήμου Αρταίων.

|  |  |  |
| --- | --- | --- |
|  |  | Άρτα, 24 /5/2017 |
|  |  | ΘΕΩΡΗΘΗΚΕ |
| Ο συντάξας |  | Η Δ/ντρια Τοπικής Οικονομικής Ανάπτυξης |
|  |  | Γεωργίας-Κτηνοτροφίας και Αλιείας |
|  |  |  |
|  |  |  |
| Γεώργιος Ντεκουμές |  | Μαρία Ανδρέου |

1. Στοιχεία προσφέροντος οικονομικού φορέα (ιδίως επωνυμία, οδός, αριθμός, Τ.Κ., πόλη, τηλέφωνο, fax και e-mail) και σε περίπτωση ένωσης οικονομικών φορέων τα στοιχεία όλων των μελών αυτής. [↑](#footnote-ref-2)